Рамазон тавбага йўл\nАллоҳ таолога ҳамд, пайғамбаримиз Муҳаммад соллаллоҳу алайҳи васаллам ва у зотнинг аҳли байтлари ва саҳобаларига саловоту саломлар бўлсин!\nРамазон… Бу сўзни эшитганда қалбларга қувонч, кўнгилларга хушнудлик киради. Мўмин кишиларнинг қалбларини сакинат ўраб олади. Беихтиёр унинг хотирига хурсандчилик, шодлик дамлари келади. Ўтган раамазон ойининг шукуҳини эслайди. Ҳам жисмий ҳам ботиний кирликлардан тозаланишини ўйлаб хурсанд бўлади. Қандай қилиб ҳам бундай бўлмасин? Ахир бу ойда шайтонлар кишанланиб, Аллоҳ субҳанаҳу ва таолонинг биз гуноҳкор бандаларга раҳмат эшиклари очилиб, Аллоҳ таоло “Қани тавба қилувчи борми? Унинг тавбасини қабул қиламан. Қани дуо қилувчи борми? Унинг дуосини ижобат қиламан” деб бизларга Ўзининг раҳматини ва мағфиратини айнан мана шу ойда ёғдирадиган бўлса. Биздан фақат гуноҳлардан ҳақиқий тавба қилиб, Аллоҳ таолога ҳамдлар айтиб, Аллоҳ таолонинг буйруқларига холис амал қилиб, қайтариқларидан қайтиб, ўзимизни ислоҳ қилиб, ҳабибимиз Муҳаммад соллаллоҳу алайҳи васалламнинг манҳажларини маҳкам ушлаб, дунё ва охират саодатларини қўлга киритишимизгина қолмайдими? Рамазон ойи келди. Чин тавба қилиш вақти келмадимикан?\nАслида тавба эшиклари ҳар доим очиқ. Модомики, жонимиз ҳалқумимизга тиқилмас экан ва қуёш мағрибдан чиқмас экан бизларнинг чин дилдан қилган тавбаларимиз қабул қилинади ин ша Аллоҳ. Лекин ҳозир Рамазон ойида турибмиз, бу ой тавба учун айни фурсат эмасми? Шубҳасиз бу ойда бошқа ойларга қараганда чин тавба қилишимиз осон бўлади. Чунки, биз бу ойда бошқа ойларга қараганда Роббимизнинг раҳматини кўпроқ ҳис қиламиз. Лекин бу гапдан тавба учун Рамазон ойини кутиш керак экан деган гап келиб чиқмайди. Жон Аллоҳ таолонинг омонати. Уни қачон хоҳласа ўша пайт олади. Шундай экан, бизга ҳозир Рамазон ойида турибмиз, бу ойни ғанимат билиб, тавба-тазарруга шошилишимиз лозим бўлади. Бекорга ҳабибимиз Расулуллоҳ соллаллоҳу алайҳи васаллам “Рамазонга етиб, мағфират қилинмаган кишининг бурни ерга ишқалсин, хор бўлсин!” демаганлар. Чунки Рамазонни ғанимат билмаган киши тавба қилмаган, мағфират сўрамаган бўладида. Биродарларим! Бундай бадбахт кишилардан бўлиб қолмайлик. Бу ойда гуноҳлардан тавба қилиб, бу ойдан чиққанимиздан кейин ҳам бу гуноҳларга қайтмайлик. Зероки, Рамазонда тавба қилмасак, қачон тавба қиламиз? Рамазонда Аллоҳга қайтмасак қачон Аллоҳга қайтамиз?\nШу ўринда бир савол туғилади. Чин тавба қандай бўлади? Бу саволга Аллоҳ таолонинг Китоби Қуръони каримдан жавоб қидириб кўрайлик. Аллоҳ таоло шундай марҳамат қилади “Ва улар фоҳиша иш ёки ўзларига зулм қилган чоғларида Аллоҳни эслаб, гуноҳларини мағфират қилишини сўрайдилар, гуноҳларини Аллоҳдан ўзга ким ҳам мағфират қилади? Ва улар, билиб туриб, қилган гуноҳларида бардавом бўлмаслар”.\nДемак, оятдан келиб чиқадики, гуноҳда бардавом бўлинмаса, гуноҳни эътироф қилинса ва истиғфор айтиладиган бўлса, Аллоҳ таоло гуноҳларни кечирар экан. Чин тавба қандай бўлиши борасида уламоларимиз ҳам кўп гапларни айтганлар. Шулардан баъзиларини келтирамиз.\nАбдуллоҳ ибн Масъуд розияллоҳу анҳу шундай дейдилар “Ҳақиқий тавба, худди соғилган сут елинга қайтмаганидек, тавбадан кейин гуноҳларга қайтмасликдир”.\nСаид ибн Жубайр роҳимаҳуллоҳ айтадилар “Учта шарт бўлмаса тавба қабул бўлмайди:\nТавбани қабул бўлмай қолишидан қўрқиш\nТавбани қабул бўлишига умид қилиш\nТоат-ибодатда давомли бўлиш”.\nҲасан Басрий роҳимаҳуллоҳ шундай дейдилар “Ҳақиқий тавба ўзи аввал яхши кўрган гуноҳидан нафратланиш. Гуноҳини эслаганда истиғфор айтишдир”.\nАли ибн Ҳусайн роҳимаҳуллоҳ шундай дейдилар “Тавба амал билан ва гуноҳлардан қайтиш билан бўлади. Тавба шунчаки сўз билан бўлмайди”.\nШайх Шаъровий роҳимаҳуллоҳ ўзларининг “Тавба” китобларида қуйидаги лафзларни келтирадилар “Тавба қилган киши уч нарсани доим ёдда тутиши лозим бўлади:\nҚилган гуноҳининг ниҳоятда қабиҳлигини\nАллоҳ таолонинг бу гуноҳга азоби қаттиқлигини ва Аллоҳ таолонинг бу гуноҳга бўлган азобига, У Зотнинг ғазабига банда тоқат қила олмаслигини\nЎзининг заифлигини ва тадбири озлигини”.\nИмом Нававий роҳимаҳуллоҳ айтадилар “Ҳар битта гуноҳга тавба қилиш вожибдир. Агар гуноҳ банда ва Аллоҳ таоло ўртасида бўлиб, бу гуноҳга бошқа бир банданинг ҳаққи аралашмаган бўлса, тавбанинг учта шарти бор:\nҚилган гуноҳидан батамом ажралиш\nҚилган гуноҳига надомат қилиш\nГуноҳига абадул абад қайтмасликка азму-қарор қилиш”.\nИмом Нававий роҳимаҳуллоҳнинг гапларидан келиб чиқадики, агар гуноҳга бошқа бир банданинг ҳаққи аралашган бўлса, тавба токи у бандани рози қилмагунча қабул бўлмайди. Шунинг учун бировнинг ҳаққига эъҳтиёт бўлиш керак. Яна шуни айтиб ўтиш керакки, тавбада яна бир дақиқ сир бор. Тавба фақат гуноҳ сабабидан қилинмайди. Қанчадан-қанча солиҳ инсонлар, Аллоҳ таолонинг авлиёлари бор, улар ҳар дамларида тавба билан, истиғфор билан машғуллар. Ҳаттоки, Пайғамбаримиз Муҳаммад соллаллоҳу алайҳи васаллам ҳам ҳар куни юз марта истиғфор айтганлари ҳадисларда ривоят қилинади. Бунинг сабаби эса, бу Аллоҳ таолога тавозуъ намунаси, ҳар доим Аллоҳ таолога муҳтож эканини эътироф этишдир. Бошқа жиҳатдан олиб қарайдиган бўлсак, инсонларнинг ҳеч қайси бири, Аллоҳ таолонинг берган мўл-кўл неъматларига шукр қилиб, адоғига етказа олмайди. Шунинг учун ҳам у тавба билан машғул бўлади.\nМана бу – гуноҳлар билан машғул бўлиб юрганидан сўнг, биз юқорида баён қилгандек чин тавба қилиб, солиҳ амалларда бардавом бўладиган кишиларнинг тавбасидир. Бу эса Аллоҳ таолонинг олдидаги улуғ даража ҳисобланади.\nАзизлар! Мана чин тавба қандай бўлишни ҳам оз бўлсада билиб олдик. Рамазон ойларида турибмиз, бу ойни мана шундай тавбалар қилиш учун ғанимат билайлик. Салафи солиҳларимиз Рамазон ойи тугаса, бу ойдан ажралганлари учун йиғлар эканлар. Кўп нарсаларга улгурмай қолганларидан надомат чекар эканлар. Мана бу нарса ҳам уларнинг тавбаларига далолат қилади. Албатта бу уларнинг ўта солиҳ бўлганларидан ва қалблари тоза бўлганликларидандир. Биз ҳам ҳабибимиз Расулуллоҳ соллаллоҳу алайҳи васалламнинг суннатларига эргашиб, мана шундай солиҳ кишиларнинг йўлларини тутишимиз керак бўлади.\nАллоҳим бизларни солиҳ бандаларингни муваффақ қилган нарсаларга муваффақ қилгин. Бизларни тўғри йўлингга ҳидоят қилгин! Амийн.\nМанбалар асосида “Кўкалдош” ўрта махсус ислом билим юртининг\n4-курс талабаси Хушвақтов Абдулҳай тайёрлади.\nДругие материалы в этой категории: « Рамазон ойидаги энг афзал амаллар\tРамазон солномаси »


..:: ISLOM.UZ ::.. - Тақлид\nТақлид\t30.03.2010 й.\t«Тақлид» сўзи араб тилида бир нарсани бўйнига осиб олишни англатади. Кейинги даврларда бу сўзни бошқанинг амалига ўхшаш амал қилиш маъносида кўпроқ ишлатиладиган бўлиб қолган. Усулул фиқҳ уламолари таърифида: «Тақлид» – сўзи ҳужжат бўлмаган шахснинг гапини ҳужжатини билмасдан қабул қилиб, амал қилишдир».\nБунда Тақлид қилувчи кимса ўзи билган, илмига, тақвосига ўта ишонган, олимнинг дийндаги амали ва гапини бўйнига белги аломати сифатида илиб олди, деган маъно бордир.\nТаърифдаги «сўзи ҳужжат бўлмаган шахс» деган калом ила Набий соллаллоҳу алайҳи васаллам бундан хориж бўлмоқдалар. Чунки, у зот алайҳиссаломнинг амаллари ва гаплари ҳужжатдир. Расулуллоҳ соллаллоҳу алайҳи васалламга тақлид қилинмайди, балки эргашилади.\nАввал айтиб ўтилганидек, ижтиҳод қилиш даражасига етмаган шахс мужтаҳидга тақлид қилади ва мужтаҳиднинг фатвосига амал қилади. Худди шу ишнинг ҳукми ҳақида уч турли фикр айтилган.\n1. Ибн Ҳазм ва унга ўхшаш баъзи кишилар: тақлид қилиш мутлақо жоиз эмас, балки ҳар ким ўзи ижтиҳод қилиши лозим, дейдилар.\nУламолар бу гапни ақл кўтармайдиган гап сифатида инкор қиладилар. Зотан, ҳар бир одам мужтаҳид даражасига етиши мутлақо мумкин эмас.\n2. Тақлид қилиш вожибдир. Ҳамманинг иттифоқига сазовор бўлган катта мужтаҳидлардан кейин ижтиҳод эшиги ёпилган ва ижтиҳод қилиш мумкин эмас.\nБу гапнинг эгалари ҳижрий учинчи асрдан кейин ижтиҳод эшиги ёпилгани ҳақида уламоларнинг қарори чиққанини далил қилиб келтирадилар.\nУшбу гап узоқ муддат ҳукм сурган қарор сифатида танилган ва унда қаттиқ турилган. 3. Мутлақ мужтаҳид бўлмаган киши учун мужтаҳид олимлардан бирига тақлид қилиш лозим бўлади. Баъзи фиқҳий масалаларда мужтаҳид бўлса ҳам, ўз ижтиҳоди ила аниқлай олмайдиган масалаларда тақлид қилиш керак бўлади. Бу йўналишнинг тарафдорлари қуйидаги далилларни келтирадилар:\n– Аллоҳ таоло «Наҳл» сурасида айтади: «Бас, ўзингиз билмасангиз, зикр аҳлидан сўранг» (43-оят). Бу ояти каримада Аллоҳ таоло билмаган билгандан сўрашига амр қилди. Бу эса, одамлар ичида билимлиги ва билимсизи бўлиши муқаррарлигига далолат қилади. Бас, билмаган биладигандан ўзи билмаган масалани сўраши лозим бўлади. Бу эса, ўз навбатида, билимсиз киши олимга Тақлид қилиш вожиблигини англатади. Ушбу оятга биноан, «ҳаммага тақлид вожиб» деган гап ҳам, «ҳаммага ижтиҳод вожиб» деган гап ҳам тўғри эмаслиги чиқади.\n– Саҳоба ва тобеъийларнинг даврида мужтаҳид бўлмаган кишилар ўзлари билмаган масалаларни мужтаҳид бўлган саҳоба ва тобеъийлардан сўрашар эдилар. Мазкур мужтаҳид саҳоба ва тобеъийлар сўровчиларга ҳеч қандай инкор қилмай жавоб берар эдилар. Агар ҳаммага ижтиҳод қилиш лозим бўлганда, сўровчилар савол бермас ва сўралганлар уларга «Ўзингиз ижтиҳод қилинглар», деб айтар эдилар.\nУшбу ҳолат ижтиҳодга илми ва қурби етмаган шахс мужтаҳидга тақлид қилиши кераклиги ҳақида саҳоба ва тобеъийларнинг ижмоъи собит бўлганига яққол далилдир.\n– Ижтиҳод қилишга ҳар ким ҳам қодир бўла олмайди. Чунки, бу ишни қилиш учун шаръий далиллардан ҳукмларни истинбот қилишга етарли даражада ақлий қувват лозим бўлади. Бу малакани Аллоҳ таоло ҳаммага ҳам берган эмас. Агар қудрати етмайдиган кишини ижтиҳод қилишга амр этилса, уни қудрати етмаган ишга таклиф қилинган бўлади. Шариатда эса, бундай қилиш жоиз эмас. Зотан, Аллоҳ таоло «Бақара» сурасида айтади:\n«Аллоҳ ҳеч бир жонни тоқатидан ташқари нарсага таклиф қилмас» (286-оят). – Мужтаҳид бўлиш учун керакли илмларни талаб қилиш узоқ вақт давом этади. Агар барча одамлар бу иш билан машғул бўлсалар, яшаш учун зарур бўлган бошқа ишларни ким қилади? – Ҳамманинг иттифоқига сазовор бўлган катта мажтаҳидлардан кейин ижтиҳод эшиги ёпилган ва ижтиҳод қилиш мумкин эмас, деган гапга жавоб қуйидагича:\nТўғри, баъзи уламолар ўз замонларида шариат ва ижтиҳод ишларида тутуриқсизлик авж олгани, ким кўринган ўз фикрини ўтказишга ҳаракат қиладиган бўлиб кетгани учун ҳижрий учинчи асрнинг охирида «Ижтиҳод эшиги ёпилган» деган гапни тарқатишган ва шу йўл билан ҳар хил ғаразгўйларнинг шариатни ўйин қилишларига чек қўйишган.\nАммо бу нарсани фиқҳий ижтиҳод қилиш шариатда маълум замонга ва шахсларгагина фарз бўлган деган тушунчага айлантириб қўймаслик керак.\n– Ҳозирги даврда Абу Ҳанийфа, Шофеъий, Молик ва Аҳмад ибн Ҳанбалга ўхшаш мужтаҳидлар йўқлигига ҳамма иттифоқ қилган. Мужтаҳидлик даъвосини қилган ёки қилаётган ёхуд фалончи мужтаҳид деб айтаётган аҳли илм йўқ. Бундай бўлиши қийин ҳам. Аммо мазҳаб ичида ва янги пайдо бўлган масалаларни ҳал қилишда ҳамда фатвода ижтиҳод содир бўлиб турибди. – Сўнгги асрдаги кўзга кўринган фиқҳий ўзгаришлардан энг эътиборлиси Ислом Фиқҳи Академиялари бўлди. Авваллари фиқҳ шахсий уриниш, ўқув юртлари, маҳаллий фиқҳий муассасалар савиясида бўлар эди. Ҳар тараф ўз имконига ва ўзидаги илмга қараб ҳаракат қилар эди. Замон ўзгариши, ҳаёт кечиришнинг мураккаблашиши, фан ва техниканинг тараққиёти каби омиллар ўзига яраша муносабатни тақозо қила бошлади. Энди дунёда бўлаётган ўзгаришларни якка шахслар ёки маҳаллий муассасалар орқали қамраб олиш қийинлашди. Хусусан, бу ўзгаришларга шариат бўйича муносабат билдириш, улар ҳақида тўлақонли фатволар чиқариш мураккаблашди. Бу ва бунга ўхшаш бошқа омиллар фақиҳларнинг биргалашиб иш олиб боришларини талаб қиларди.\nЮзага келган вазиятга жавоб ўлароқ Ислом Фиқҳи Академиялари тузила бошлади. Бу илмий муассасаларга кўзга кўринган фақиҳлар аъзо бўлдилар. Ҳал қилиниши лозим бўлган масала бўйича академия идораси аъзоларга аввалдан хабар беради. Аъзолар белгиланган муддатгача ўша масалани яхшилаб ўрганадилар. Ўзларидан илтимос қилинган мавзуларда илмий ишлар ёзадилар. Кейин Академиянинг умумий мажлисида мазкур масала муҳокама қилинади. Академиянинг мажлисига кўрилаётган масала бўйича мутахассис олимлар ҳам таклиф қилинади. Улар ўз мутахассисликлари асосида маълумотлар тақдим қиладилар ва академия аъзоларининг саволларига жавоб берадилар.\nУзоқ ва аниқлик билан давом этган мажлислардан сўнг таҳлил қилинган масала бўйича Академиянинг бу борадаги қарори лойиҳаси муҳокамага ва овозга қўйилади. Кўпчилик овоз ила қарор қабул қилинади. Баъзи Академиялар қарши овоз берганларнинг фикрини ҳам эълон қилади.\nШу тарийқа, замонамизда ўртага чиққан кўплаб муаммолар шариат таълимотлари асосида ҳал қилиниши йўлга қўйилди ва мусулмонларнинг таҳсинига сазовор бўлди. Ҳозирда халқаро исломий ташкилотлар, давлатлар, вазирликлар, ширкатлар, турли муассасалар ва шахслар ўзлари ҳал қила олмаган фиқҳий масалаларни ечишда Ислом Фиқҳи Академияларига мурожаат қилишмоқда ва керакли ечимларни олишмоқда.\nБаъзи бир уламолар кейинги пайтларда якка шахслар ижтиҳод даражасига етиши имконсиз бўлса ҳам, жамоъий ижтиҳод имкони борлигини худди шу Ислом Фиқҳи Академиялари фаолиятидан олиб айтмоқдалар.\n«Тақлиднинг ҳукми» сарлавҳаси остида айтилган уч хил фикр: «тақлид қилиш жоиз эмас», «тақлид қилиш вожиб» ва «мутлақ мужтаҳид бўлмаганлар тақлид қилиши керак» деган фикрлар ҳозирги кунда фиқҳий мазҳабларга эргашиш масаласи бўйича турли услуб ва иборалар ила такрорланиб туради.\nБир тоифа кишилар фиқҳий мазҳабларни, уларнинг асосчилари бўлмиш буюк мужтаҳид уламоларимизни инкор қилиб, ўзларича Қуръон ва Суннатга амал қилишни ва бошқалар ҳам уларга эргашиши лозимлигини даъво қиладилар. Уларнинг фикрича, фиқҳий мазҳаблар кишиларни Қуръон ва Суннатдан узоқлаштиради. Баъзи бир ҳаддидан ошганлари айтганидек, мусулмонлар Абу Ҳанийфа ва унга ўхшаганларнинг гапига эмас, Қуръон ва Суннатга амал қилишлари керак. Фиқҳий мазҳаблар илмий меросидан фойдаланган ҳолда, уларнинг ижтиҳодлари самарасидан истаганимизни олсак бўлаверса керак, деган хаёлда юрадиганлар ҳам бор.\nКўпчилик мўминлар фиқҳий мазҳабларга эргашиш зарурлигини ҳис қиладилар, бу фикрни қўллайдилар, аммо бу ишнинг ҳукми қандай экани ва мазкур ҳукмнинг асоси нимадан иборатлигини ҳам билгилари келади. Ана шу тоифадаги кишиларимиздан бирлари камина ходимингизга савол йўллаган эди. Кейинчалик, худди шу саволни бизнинг доирамизда йилнинг энг яхши саволи деб топилган ҳам эди.\nҚуйида ўша савол ва унинг жавобини эътиборингизга ҳавола қилишга ижозат бергайсиз.\nСавол: Ассалому алайкум,\nХазрат, фиқхий мазхабларнинг (Ҳанафия, Шофеъийя, Ҳанбалийя, Моликийя) ҳаммасининг ҳам тўғрилигини ва фойдали еканлигини тан олдик. Мазҳаб имомларининг фатволари Қуръон ва Ҳадисга зид эмаслигини биламиз. Баъзи фатволарда мазҳаб имомларининг фикрлари орасида тафовутлар бўлсада, ҳар бирлари ўз усуллари билан чиқарган фатволарини ҳадис ва оят билан исботлаб беришган. Масалан, «Вафот қилган хотинини, эри ғусл қилдирса бўладими?» деган саволга ҳанафийлардан бошқа мазҳаблар «бўлади!» деб жавоб беришган ва барчалари фатволарини чиройли ва олимона исбот қилишган (гарчи ҳанафийлар «чиройлироқ» исбот қилган бўлсалар-да, бу бошқа масала). Ёки намоздаги тафовутлар ҳам мисол. Эътиқодимиз буйича эса, «4 та мазҳаб ҳам тўғри. «Илло, битта мазҳабга риоя қиласан!» деган гап борми? бўлса, шариатдаги ҳукми қандай, яъни вожибми, мустаҳабми ёки бошқами? Кишининг фақатгина битта мазҳабга риоя қилиши бор бўлса, қандай сабабларга кўра борлигини, илтимос, айтиб берсангиз. Яна қандай ҳолатларда ҳанафийга риоя қилиб келган киши, шофеъий мазҳабига ҳам риоя қилган ҳолда амал бажара олади, масалан, намоз ўқий олади? Саволга яна аниқлик киритаман, масалан, Ҳанафийларда мусофирликда пешин ва асрни, шом ва хуфтонни бирлаштириб ўқиса бўлмайди, бошқа мазҳабда эса мумкин. Ҳанафияга риоя қилиб келган киши, зарурат юзасидан, мусофирликда пешин билан асрни бирлаштириб ўқиши жоизми?\nСавол беришда xатолар бўлса, ҳақимизга дуо қиласиз.\n«Бу масала бўйича уламолар турлича жавобларни берганлар. Кўпгина китоблар ва компютер маълумотларини ўрганиб чиққандан сўнг Аллома Зафар Аҳмад Усмонийнинг «Эълоус-сунан» номли китобидан қуйидаги иқтибосларни эътиборингизга ҳавола қилишни лозим топдим:\n«Муайян мазҳабни лозим тутиш ҳақидаги таҳқиқ.\n«…Ҳақийқатни айтганда, дийнда иқтидо қилинадиган имомларнинг барчаси мустақийм ҳидоятдадирлар. Уларнинг мазҳабларидан қай бири бир юртда тарқалган бўлса ва унинг уламолари кўп бўлса, оммий – ижтиҳод даражасига етмаган – киши учун ўша мазҳабга эргашмоқ вожиб бўлади. Унга ўз юртида мазҳаби тарқалмаган ва уламолари кўп бўлмаган имомнинг мазҳабига эргашиш жоиз эмас. Чунки, бундай ҳолатда мазкур мазҳабнинг барча ҳукмларини ўрганиш имкони бўлмайди. Буни яхши фаҳм этинг. Иншоаллоҳ, ҳақийқат бундан бошқада эмас.\nАгар юртлардан бирида барча мазҳаблар тарқалган ва машҳур бўлган бўлса, ҳамда ҳар мазҳабнинг уламолари ҳам етарли бўлса, оммийга истаган мазҳабига эргашиш жоиз бўлади. Унинг учун барча мазҳаблар баробар бўлади. У муайян мазҳабни тутмасдан, мазҳабларнинг уламоларидан, бир сафар биридан, иккинчисида бошқасидан фатво сўраса, жоиз. Салафи солиҳ розияллоҳу анҳум шундай қилганлар. Фақат шарт шулки, бир амалда икки мазҳабдан «талфиқ» қилмасин, ҳавойи нафсига эргашиб фақат рухсатларнинг ортидан тушмасин. Чунки, бундай қилиш далил ва ижмоъ ила ҳаром қилингандир». (20-жуз, 290-бет.)\n(Талфиқ бир масалада икки мазҳабдан енгил нарсани жамлаб олишдир. Мисол учун, бир тоҳаратли одамдан қон чиққанда, шофеъий мазҳаби бўйича, «тоҳаратим синмади» деб, бир оздан сўнг номаҳрам аёлга қўли тегса, ҳанафий мазҳаби бўйича, «тоҳаратим кетмади» дейиши.)\n«Бир мазҳабдан иккинчи мазҳабга ўтиш ҳақидаги таҳқиқ: «… Ҳанафийлардан «Жомеъул фатавий»нинг соҳиби айтади: «Ҳанафийга Шофеъий мазҳабига ўтиш жоиздир. Акси ҳам шундай. Аммо ўтиш бир йўла бўлиши шарт. Биргина масалада ўтиш мумкин эмас. Мисол учун, ҳанафийнинг баданидан қон чиқса ва оқса, тоҳарати синади ва уни ювмасдан туриб, тоҳарат олмай бу масалада Шофеъий мазҳабини тутиб намоз ўқиши жоиз эмас. Чунки, тоҳарат ва намознинг бошқа ҳукмларида Шофеъий мазҳабига амал қилмаган.\nБаъзилар, оммий одам ҳанафий бўладими, шофеъий бўладими, бир мазҳабдан бошқасига ўтиши мумкин эмас, деганлар». (20 - жуз, 193 - бет)\n«…Хулоса килиб айтиладиган бўлса, бу замонда бир мазҳабга эргашиш вожибдир. Оммий бўладими, фақиҳ бўладими, бошқа мазҳабга ўтиши мутлақо манъ қилинади. Аммо мужтаҳид ёки мужтаҳид каби бўлса, майли. Бу асрда мазкур мансабни ким ҳам даъво қила олар эди?! Бир вақтлар Ибн Жарир Тобарий даъво қилганда, қабул қилмаганлар. Суютий даъво қилганда ҳам рад қилганлар…» (20 - жуз, 195 - бет)».\nМазкур жавобга қуйидаги маълумотларни илова қилишга ҳам ижозат бергайсиз.\n«Ихтилофларнинг олдини олиш мақсадида, фиқҳий мазҳабларнинг Қуръон ва Суннат доирасида қилган ижтиҳодларини қайта қўзғаб, қани, кўрайлик-чи, кимнинг далили кучли экан, қабилида иш тутиш ҳам манъ қилинган. Ҳатто, баъзи бир кишилар илмда юқори даражаларга эришиб, мазҳабларнинг далилларини солиштириб, кучлисини кучсизидан ажратадиган даражага етса ҳам, ўзи учун фатво чиқариб олса, майли-ю, кўпчиликнинг бошини айлантириб, ихтилоф чиқаришга сабаб бўлмасин, дейилган».\t« Олдинги\nЯнги маколалар\tМазҳабсизлик муаммоси


Ҳаким Фузайлов: "АГМКда ўзгаришлар жуда катта" / Olamsport.com\n23:15Баҳодир Жалолов Чеченистондаги турнирда илк жангини ўтказди\t0 22:48Оғир вазнли боксчимизда нокаутли ғалаба\t0 22:25Ахмат-Хожи Қодиров хотира турнири. Козимбек мезбон боксчига хеч қандай имконият қолдирмади\t0 22:08Волейбол. Ўзбекистон кетма-кет иккита ғалабага эришиб, муддатидан олдин ярим финалга йўл олди\t1 21:40"Барселона" ва "Ювентус" футболчи алмашмоқчи\t0 21:15Яна бир боксчимиз Грознийдаги мусобақада жанг қилди\t0 20:51Ахмат-Хожи Қодиров турнири. Маҳмуд Гаипов мезбон спортчига қарши жанг қилди\t0 20:41Ўзбекистон яна икки спортчини маҳаллийлаштирди\t1 20:37Юрген Клопп мураббийлик фаолиятини якунлаши мумкинлигига шаъма қилди\t0 20:15Файзиев Москва турниридаги иштирокини ғалаба билан бошлади 0 19:48Серена Уильямс ўзининг энг севимли ёш теннисчиси ким эканлигини айтди\t0 19:20Чеченистон. Икки боксчимиз ғалаба билан бошлади\t0 18:59Аҳмедовсиз ўйнаган "Шанхай СИПГ" бир киши кам қолган "Лунэн"га ютқазди ва Кубок финалига чиқа олмади\t0 18:38Узоқ кутилган ғалаба! "Ҳумо" Россия клубини мағлуб этди\t0 18:17Сехудо қирғизистонлик гўзалга жавоб қайтарди\t1\n11 фев 12:57\nҲаким Фузайлов: "АГМКда ўзгаришлар жуда катта"\nТеглар : АГМКИстиқлолФузайлов\nОЧЛ плей-офф доирасидаги АГМК - "Истиқлол" учрашувидан олдинги матбуот анжуманида дастлаб меҳмонлар устози ва сардори иштирок этди.\n"Аввало яхши қабул учун раҳмат айтаман. Барчаси ажойиб, машғулот майдони тақдим этишди. Олмалиқ шаҳри клубини олдиндан биламан, бироқ билишимча жамоа таркиби тубдан янгиланган. Шунга қарамай қизиқарли футбол кўрамиз деб ўйлайман", - деди Ҳаким Фузайлов.\n"Бизни Ўзбекистонда яхши кутиб олишди. Барча йигитлар эртанги баҳсга тайёр. Ғалаба қозонишга умид қиламиз", - деди Фатхулло Фатхуллоев.\n- Жамоадаги селекция ишларидан кўнглингиз тўлдими?\n- Ҳозирда жамоада бор йигитлардан кўнглим тўлган. Аммо селекция ишлари давом этмоқда. Исталган мураббийга футболчи етишмаслиги одатий ҳол.\n- Сиз "Локомотив" клубидаги фаолиятнгиз орқали Ўзбекистон чемпионати билан танишсиз. АГМКнинг кучини қандай баҳолайсиз?\n- Албатта бу юртда ишлаганман. Аммо бунга анча йиллар бўлди. АГМК клубида ўзгаришлар жуда катта бўлди. Уларнинг таркибида жуда кучли футболчилар бор. Қизиқарли ўйин бўлишини кутаяпман.\n- Осиё чемпионлар лигасида плей-офф баҳслари бир ўйиндан иборатлигига муносабатингиз қандай?\n- "Локомотив" билан бундай ҳолатни бошдан кечирганман. Аммо футбол шундай ўйинки, қаерда ўйнашнинг фарқи йўқ. Фақатгина бунинг битта камчилиги бор. Футбол мухлислар учун, аммо эртага бизнинг мухлислар ўйинни телевизор орқали кўришга мажбурлар. ОФК шу томонини ўйлаб кўрмаган дейиш мумкин холос.\nФутзал. АГМК учинчи ўрин учун ўйинда "Тай Сон Нам"га имкониятни бой берди 0\nФутзал. АГМК ярим финалда Эроннинг кучли жамоасига қарши ўйин ўтказди 0\nФутзал. Бугун АГМК Осиё чемпионати ярим финалида ўйнайди 0


Ўзбекистон ва Тожикистон терма жамоалари ўртасидаги ўйинларнинг бошланиш вақти маълум\n26 январь, 2017, 15:24\nХабарингиз бор, Футзал бўйича Ўзбекистон U-20 терма жамоаси 23 январдан бошлаб йиғинни давом эттирмоқда. Унда чақирилган 20 нафар футзалчининг барчаси иштирок этди. Шунингдек, "Локомотив"нинг ёш дарвозабони Азиз Хушбоков машғулотларга келиб иштирок этмоқда. Дарвозабонларни миллий терма жамоамизнинг асосий посбони Рустам Умаров шуғуллантирмоқда.\nФутзал бўйича Ўзбекистон U-20 терма жамоаси йиғинни бошлади\nЙиғин доирасида вакилларимиз эртага ва индинга Тожикистон U-20 терма жамоасига қарши иккита ўртоқлик учрашуви ўтказади. Қўшниларимиз билан ўтадиган ўйинларнинг бошланиш вақти маълум бўлди. Демак, 27 ва 28 январга мўлжалланган ҳар иккала учрашув ҳам 12:00да бошланади.\nБаҳслар Тошкентдаги "Ўзбекистон" спорт мажмуасида бўлиб ўтади. Барча мухлисларни ушбу беллашувларни томоша қилишга таклиф этамиз, аренага кириш бепул.\n"ЎФУ" матбуот хизмати


Набий соллаллоҳу алайҳи васаллам дедилар: «Бир банда гуноҳ қилган вақт қалбида қора доғ пайдо бўлади. Агар тавба қилмасдан гуноҳ қилишни давом эттирса, у доғ катталашиб бутун қалбини эгаллаб олади».\nБу ҳақида Аллоҳ таоло Қуръони Каримда марҳамат қилади: «Йўқ! Уларнинг қилган касблари қалбларига моғор бўлиб ўрнашиб олган, холос» («Мутоффифун» сураси, 14-оят).\nҲар бир қилинган гуноҳ инсон қалбида из қолдириб, ёмон оқибатларга олиб келади. Тавба қилган бандасига Аллоҳ таоло ўз раҳмат эшикларини очиб қўйгани боис қилинган гуноҳи ҳеч қандай зарар етказмайди. Аммо ўша инсон надомат қилмай гуноҳни тарк этмаса, қилаётган ишларига бепарво қарайдиган бўлиб қолади. Аллоҳга осий бўлган одам маънавий қашшоқлик ва пушаймонликка дучор бўлиб қалб ҳаловатини йўқотади. Гуноҳкорнинг қаҳри қотиб бошқаларга нисбатан лоқайд бўлиб қолиши мумкин. Қолаверса, ҳадиси шарифларда келтирилишича, осий банданинг дуоси қабул бўлмас экан. Инсон зоти мукаммал эмас. Гоҳида адашиб итоатсизлик қилиб қўяди. Бу унинг табиатида бордир. Мўминга маъсият оғир ботиб уни азоблаб ҳаловатини йўққа чиқаради. Тавба қиламиз, гуноҳни тарк этамиз ва Аллоҳ гуноҳларимизни кечиришига интиламиз. Шунга қарамасдан, биз ҳеч қачон бенуқсон бўла олмаслигимизни биламиз. Онасини оғир гап айтиб ранжитмоқ, муҳтожга ёрдам бермаслик, ишхонада ҳамкасблар билан ғийбат қилмоқ каби арзимас бўлиб кўринган кичик гуноҳларни содир этиб Аллоҳга осийлик қилган одамнинг кўнгли ғаш бўлиб, виждони тўхтовсиз азобланади.\nАммо Аллоҳнинг марҳамати билан ҳар қандай гуноҳ ортидан Аллоҳ таолога қайтиш имконияти мавжуд. Аллоҳнинг раҳмат эшиклари доим очиқдир. Улар бизга ҳақиқий ҳолатимиз, ожизлигимиз ва Аллоҳ субҳанаҳу ва таолога муҳтожлигимизни англаб етишга ёрдам беришлари керак. Маъсиятдан кейин қалбимиз безовта бўлиши бизларни янада кўпроқ ибодат ва Аллоҳ таолога илтижо қилишимизга чорламоғи лозим. Шу орқали Яратганнинг чексиз раҳмати ва муҳаббатини идрок этамиз. Аллоҳнинг розилигидан узоқлаштирадиган маъсият ишларни қилганликни тушуниб гуноҳларнинг мағфират қилиниши ва қалб хотиржамлигини қайта ҳис қилиш учун ушбу дуолар ўқилиши керак:\n«Аллоҳим, Сен парвардигоримсан, Сендан бошқа илоҳ йўқ. Мени халқ қилдинг ва мен Сенинг қулингман. Мен Сенга берган ваъдамда ва Сенга берган аҳдимда қодир бўлганимча турибман. Қилган нарсаларимнинг ёмонидан Сенинг номинг билан паноҳ тилайман. Менга ато қилган неъматларингга иқрор бўлдим. Ва яна гуноҳларимга ҳам иқрор бўлдим. Менинг гуноҳларимни кечир. Чунки Сендан бошқаси гуноҳларни кечира олмайди».\n«Аллоҳим, мен нафсимга кўп зулм қилдим. Гуноҳларни Сендан бошқаси кечира олмайди. Ўзингнинг ҳузурингдан бўлган мағфират ила мени кечиргин. Ва менга раҳм қилгин, албатта Сен кечиргувчи, раҳмли Зотсан».\n«Аллоҳим, Сен айбу нуқсонлардан поксан. Гуноҳларимни мағфират қилишингни ва раҳматингни сўрайман. Ё Аллоҳ, илмимни зиёда қил. Ўзинг мени ҳидоят ато эт. Қалбимни динингда собит қил. Менга раҳматингни ато эт. Батаҳқиқ, Сен неъматларни ҳисобсиз берувчисан».\n«Эй ҳай – тирик ва қаййум сифатига эга бўлган Зот, Сендан ёрдам сўрайман. Шаънимни ҳар бир нарсада ислоҳ эт ва кўз юмиб очгунчалик муддат ҳам ўз ҳолимга ташлаб қўйма».\n«Аллоҳим, гуноҳларимни мағфират қилишингни сўрайман. Сен раҳмлисан».\nДуонинг ижобат бўлиш сирлари\nМўмин Аллоҳ таолодан бир нима сўраётганда, чин дил..\nНабий соллаллоҳу алайҳи васаллам қарзни узиш учун ўргатган дуолари\n«Батаҳқиқ, Аллоҳ таоло орангизда хулқ ва ризқни та..\nШубҳа йўқки, биз мусулмонлар жамиятга тааллуқли иш..


Китоб ўқишнинг 21 фойдаси — Teletype\nКитоб ўқишнинг 21 фойдаси\n1.Мутолаа уйқусизликдан қутулишга ёрдам беради.\n2.Мутолаа асабни тинчлантиради.\n3.Мутолаа қалбни юмшатади.\n4.Мутолаа мия фаолиятини яхшилайди.\n5.Мутолаа тушкунликка қарши курашишга ёрдам беради.\n6.Мутолаа инсонни гўзаллаштиради.\n7.Мутолаа хотирани ва фикрлаш қобилиятини яхшилайди.\n8.Мутолаа ҳаётдаги мақсадини англашга ва қийинчиликларни енгишга ёрдам беради.\n9.Мутолаа сўз бойлигини оширади.\n10.Китоб ўқийдиган инсонлар ҳаётда фаол бўлишади.\n11.Мутолаа ёзувчилик қобилиятини ривожлантиради.\n12.Мутолаа Альцгеймер хасталигига чалинишнинг олдини олади.\n13.Мутолаа чет тилини ўрганишни осонлаштиради.\n14.Мутолаа ижодкорлик қобилиятини ривожлантиради.\n15.Мутолаа молиявий қийинчиликларни бартараф этишда ёрдам беради.\n16.Биргаликда китоб ўқиш ота-оналар ва болаларнинг ўзаро муносабатларини яхшилайди.\n17.Кўп китоб ўқийдиган болалар дарсларни яхши ўзлаштиришади.\n18.Мутолаа жиноятчиликнинг олдини олади.\n19.Мутолаа тинглаш қобилиятини ривожлантиради.\n20.Мутолаа яхши ҳикоягўйга айлантиради.\n21.Мутолаа яхшилик қилишга ундайди\nSeptember 20, 2019, 04:06


Finance.uz - Бугунги ислоҳотлар - эртанги ривожланиш омили\nБугунги ислоҳотлар - эртанги ривожланиш омили\nБугунги кунда замонавий технологиялар жадал суръатда ривожланиб, унга мос равишда глобал техник хизмат кўрсатиш сифати ҳам тобора юксалмоқда. Хусусан, мамлакатимиз тижорат банклари ҳам мижозлар учун қулай ва ишончли электрон ҳисоб-китоблар тизимига асосланган хизмат турларини жорий қилиб, пластик карталар муомаласини кенгайтириш ва такомиллаштириш борасида тизим миқёсида олиб борилаётган ислоҳотларнинг фаол ижрочисига айланмоқда.\nЧунончи, «Қишлоқ қурилиш банк» АТБ томонидан ҳам нақд пул маблағларининг банкдан ташқари айланмасини қисқартириш, нақд пулсиз ҳисоб-китоблар тизимини такомиллаштириш борасида жиддий амалий саъй-ҳаракатлар олиб борилмоқда. Бунда банк муомаладаги пластик карталарнинг сонини кўпайтиришга, электрон тўлов тизимларининг инфратузилмасини ривожлантиришга ҳамда ушбу восита асосидаги хизматлар жозибадорлигини оширишга жиддий эътибор қаратмоқда. Пировардида, бугунги кунга келиб «Қишлоқ қурилиш банк» пластик карталари умумий сони 335 мингтадан ошди. 2014 йилнинг 6 ойи давомида банк пластик карталари ҳисоб рақамларига 334,1 млрд. сўмлик маблағлар ўтказилди, 50 минг донадан ортиқ пластик карталар муомалага чиқарилиб, 1 200 та мобиль терминаллар банк филиалларига етказиб берилди. Шу ўринда таъкидлаш жоиз, бугун банк мижозлари ўртасида муомалада бўлган карталар орасида «On-line» карталарига бўлган қизиқиш тобора ортиб бормоқда. Ушбу турдаги тўлов воситалари карта эгаси учун «SMS–to‘lov» тизимига уланган ҳолда қатор қулайликларни бериши билан катта аҳамият касб этмоқда.\nЎз навбатида, банкда нақд пулсиз ҳисоб-китоблар тизимини ривожлантиришда «Иш ҳақи» лойиҳаси билан амалга оширилаётган тадбирлар ҳам самарали бўлмоқда. Лойиҳа доирасида муассаса икки мингга яқин мижозлар билан яқиндан иш олиб боряпти. Бу хўжалик субъектлари ходимларига банк чакана хизматлари бозорининг доимий иштирокчисига айланиш имконини бериш билан бирга нақд пулларни банк айланмасига жалб этиш ва уларни самарали жойлаштиришда қулай шароит яратмоқда.\nТерминаллар тармоғининг кенгайиши, улардан самарали фойдаланиш бўйича ташкил этилган тадбирлар натижасида улар орқали ўтказилаётган тўловларнинг бир неча баробарга ошиши кузатилди. Жумладан, савдо ва хизмат кўрсатиш объектларига ўрнатилган терминаллар орқали 2013 йилнинг олти ойи давомида 317,1 млрд. сўмлик транзакциялар амалга оширилган бўлса, бу кўрсаткич жорий йилнинг шу даврига келиб, 575,5 млрд. сўмни ташкил этди. Айни пайтда банк нақд пул тушумига эга савдо ва хизмат кўрсатиш объектларини терминаллар билан таъминлаш чораларини изчил давом эттириб, 2500 дона қўшимча мобиль терминал сотиб олиш юзасидан иш олиб бормоқда.\nШунингдек, «Қишлоқ қурилиш банк» янги «Smart-Vista» технологиясига асосланган пластик карталарни муомалага чиқариш бўйича ҳам салмоқли чора-тадбирларни амалга оширишга улгурди. Ҳозирда банк савдо терминалларида ушбу турдаги карталарни тўловга қабул қилишнинг тўла имконияти мавжуд. Уларни жойлаштириш юзасидан ишлаб чиқилган режага асосан пластик карталар банк филиалларига етказиб берилмоқда. Бугунга келиб, банкнинг барча филиаллари персонализатор қурилмалари билан таъминланган. Бу пластик карталарни очиш бўйича келиб тушган мурожаатларни энг қисқа вақтда амалга ошириш имконини бермоқда. Бундан ташқари, янги тизимни кенг жорий этиш, ходимлар малакасини ошириш бўйича филиалларда амалий ўқув машғулотлари ташкил этилиб, жойлардаги терминалларда «Smart-Vista» карталарини қабул қилиш бўйича алоқа каналларини созлаш, уларнинг Ягона умумреспублика процессинг маркази маълумотлар базаси билан маълумот алмашинишини таъминлаш бўйича тушунтириш ишлари олиб борилди.\nМаълумки, мамлакатимизда «Банк-мижоз», «Интернет-банкинг», «Мобиль-банкинг», «SMS-банкинг» каби банк ҳисобварақларини масофадан бошқариш тизимларидан фойдаланувчилар сони тобора ортиб бормоқда. 2014 йилнинг 20 июнь ҳолатига «Қишлоқ қурилиш банк»да «Интернет-банкинг» тизими жорий қилинган мижозлар сони 1 500 тага, «SMS-банкинг» бўйича эса 12 000 тага етди. Масофадан банк хизматлари кўрсатиш тизимининг янги тури – «SMS-тўлов» тизимини татбиқ этиш бўйича муассаса филиалларида дастлабки синов амалиёти ўтказилмоқда.\nБундан ташқари, банкнинг жойларда пластик карталар орқали барча турдаги тўловларни туну кун амалга ошириш имконини берувчи 27 та инфокиоск ҳам мижозлар хизматида. Ушбу тўлов тизими орқали ҳисобот даврида 429,3 млн. сўмдан ортиқ транзакциялар ўтказилган.\nСирасини айтганда, «Қишлоқ қурилиш банк» пластик карталари аҳоли учун қулай, самарали ва ишончли тўлов воситасига айланмоқда.


"Кураги ерга тегмаган" "Локомотив" устидан ғалаба қозондик". Футзал бўйича мураббийларнинг кечаги ўйиндан кейинги фикрлари / CHAMPIONAT.asia\n08:10Бундеслига. "Хоффенхайм" - "Боруссия Д" 2:3 0 08:05“Ман Сити”нинг АПЛдаги 12 ўйинлик ғалабали серияси якунланди 0 08:00АПЛ. "Эвертон" - "Астон Вилла" 0:1 0 07:50Ибрагимович Мбаппега қайси клубга ўтиши кераклигини айтди 2 07:40Гвардиола: “Ливерпул”ни 40 очкога ортда қолдирмоқчи эдим, аммо …” 4 03:08Ла Лига. "Атлетико" "Валенсия"га қарши ўйинда даҳшатли камбэк қайд этди 6 02:45А Серия. "Лацио" ва "Аталанта" нурсиз дурнг қайд этишди 0 00:40Ла Лига. "Севилья" ва "Селта" жанговар дуранг қайд этишди 4 00:35Ла Лига. "Атлетико" – "Валенсия". Суарес ва Феликс асосий таркибда 10 00:30АПЛ. "Манчестер Сити" меҳмонда "Саутгемптон" билан дуранг ўйнади 15 00:13А Серия. "Лацио" – "Аталанта". Бошланғич таркиблар маълум! 4 00:05А Серия. Жеконинг сўнгги дақиқалардаги голи "Интер"га "Венеция" устидан ғалаба тақдим этди 8 00:00Хави Дембеле ҳақида: "У вазиятни жуда яхши тушуниб турибди. Ҳаммаси Усманнинг ўзига боғлиқ" 1 23:31Сречко Катанец ниҳоят Дубайга етиб борди 9 23:19АПЛ. "Вулверхэмптон" меҳмонда "Брентфорд"ни мағлуб қилди. "Лидс" эса "Ньюкасл"га енгилди 0\n"Кураги ерга тегмаган" "Локомотив" устидан ғалаба қозондик". Футзал бўйича мураббийларнинг кечаги ўйиндан кейинги фикрлари\n24 дек 2021 09:10\nФутзал бўйича Ўзбекистон Олий лигасининг 4-тур ўйинлари бўлиб ўтмоқда.\nКечаги ўйинлардан сўнг жамоа мураббийлари ўз фикрларини билдириб ўтишди.\nАҳаджон Юсупов («Локомотив» футзал жамоаси бош мураббийи):\n- Рақиб жамоа ўзи содир этган хавфли вазиятлардан 90% дан фойдалана олди, бизда эса бу кўрсаткич 20-30% ни ташкил этди. Омадга ҳам боғлиқ, биздан омад юз ўгирди. Чемпионатимиздаги илк очко йўқотиш, биринчи давранинг сўнгги учрашувларидан бирида мағлубиятга учрадик. АГМК вакиллари чиройли ва тартибли ўйин намойиш эта олишди, уларни табриклайман. «Насаф»га қарши фақат ғалаба учун майдонга чиқамиз, акс ҳолда қийин вазиятга тушиб қолишимиз ҳеч гап эмас.\n- Ўйин борасидаги тафсилотларимиз ёқимли, негаки жорий йилги чемпионатда ҳали бирон марта «кураги ерга тегмаган» «Локомотив» устидан ғалаба қозондик. Бунинг учун жамоамиз аъзоларидан миннатдорман. Улар берган топшириқларимизни бекаму кўст бажаришди, олға интилишди, курашишди ва якунда ғалаба қозонигшди. Бу эса турнир жадвалининг биринчи поғонасига кўтарилиб олишимизга туртки бўлди.\n«Локомотив» қийинчиликка учради. Асосан уч-тўрт нафар футзалчиси жамоани тортиб кета олади. Қолганлари ҳали ёш, захира ўриндиғи ҳам тўлиқ эмас. Шунга қарамай майдонда жиддий қаршилик кўрсатишди, хавфли вазиятлар ҳам иккала жамоа томонидан деярли бир хил кўринишда бўлди. Ўйинимиз мухлислар олқишига сазовор бўлди деб айта оламан.\n- Дилшод Хайдарқулов («Динамо» футзал жамоаси бош мураббийи):\n- Учрашувнинг дастлабки ўн дақиқаси биз учун ниҳоятда қийин ўтди. Тезкор иккита гол ўтказиб юборганимиз учун бизга «қимматга тушди». Таркибимиз асосан ёш йигитлардан иборат, демак тажриба ҳам шунга мос. Ҳар қандай ҳолатда ҳам бу йил Олий лигадаги ўрнимизни сақлаб қолишимиз зарур. Бунинг учун борини беришга тайёрмиз.\nШуҳрат Ташмедов («Пахтакор» футзал жамоаси бош мураббийи):\n- Рақиб самарқандликлар аслида олдиндан кучли саналиб келинган, ҳозир ҳам шундай. Таркиби анча ёшарган, бир сўз билан айтганда жамоанинг келажаги бор.\nФарруҳ Зокиров («Нефтчи» футзал жамоаси бош мураббийи):\n- Ўйин қизиқарли, тенг курашлар остида ўтди. Сабаби, ҳар иккаласи ҳам бир-бирига муносиб жамоа. «Қалдирғочлар» бош мураббийи Абдулла Бўриев ажойиб жамоани шакллантирган. Анча-мунча рақибга нисбатан муносиб ўйнай олади. Ушбу баҳсда шогирдларим ҳатти-ҳаракатидан кўнглим тўлди, айниқса дарвозабон Элёр Домлаев бир қатор голли вазиятларда ўз дарвозасини қўриқлай олди.\nАбдулла Бўриев («Бунёдкор» футзал жамоаси бош мураббийи):\n- Кечаги ва бугунги ўйинни таққосласак , бугунгиси кечагисидан ҳам қийинроқ кечди. «Нефтчи» бугун ҳар томонлама устунлиқни қўлга олди. Майдоннинг ҳар қаричида биз мағлубиятга учрадик. «Нефтчи» ҳақли равишда ғалабага эришди.\nАбдужаббор Ғаффаров («Максам-Чирчиқ» футзал жамоаси бош мураббийи):\n- Кечаги хатолардан хулоса чиқара олдик. «Навбаҳор» ҳам кучли футзал клублардан бири, уларга қарши бизникилар ҳам ўз кучини кўрсата олди. Ваҳоланки, наманганликлар етакчи клублардан бири. Кўпчилиги ёшлар, ёшлар эса тезкор ва чаққон. Бугун ҳимоявий услуб ишлатдик, асосан қарши ҳужумларга эътиборни қаратдик. Меҳнатларимиз увол кетмади.\nХуршид Тожибоев («Навбаҳор» жамоаси бош мураббийи):\n- Рақибимиз чемпионатимизнинг етакчиларидан ҳисобланишади. Таркиби тажрибали ва асосан ёшлар терма жамоасидан жалб этилган. Аслида майдонга фақат ва фақат ғалаба учун тушган эдик. Лекин бунинг акси бўлди. Йигитларим астойдил ҳаракат қилишди, аммо якунда барибир мағлуб бўлишди.\nМанба\t: t.me/Futzal_chempionati\nФутзал. "Нефтчи" кичик устунлик билан ғалабага эришди 0\nФутзал. Ўзбекистон аёллар МТЖ Эронга ютқазди, гуруҳнинг иккинчи баҳсида қўшниларимиз муроса кўчасини танлади 9


Добавлено: 12.09.2017, 17:49\nШоҳнинг бундай муносабатидан ҳайратланган йигит бунинг сабабини сўраганида шоҳ: “Сен ҳозир ўн йил умрингни сарфлаб, ҳеч ким қилолмайдиган ишни қилганингдан ҳайратландим ва эллик тиллога лойиқ билдим. Лекин бу эллик тиллога лойиқ иш учун умрингнинг шунча йилини сарфлабсану бунинг ҳеч кимга фойдаси йўқлигини англамабсан, бундан ғазабландим ва эллик дарра уришга буюрдим”, деган экан...\nБундай пайтда қўлингиздан охирги келадиган иш аввало “Одамлар инсофли, топиб олса, олиб келиб беради”, дейсиз. Бироз вақт ўтгач, “Ким топган бўлса ҳам, инсоф ўзига берсин”, дейсиз. Топилмагач эса “Бош, кўзимдан...”, дейсиз. (Буюмни эгасига қайтаришни ўйлайдиган кишилар қанчалик кам учраса, йўқотган буюмини қайтариб олиб келишини истайдиганлар шунчалик кўплиги сир эмас.) Лекин биз ҳар икки ҳолатда ҳам нафсимиз олдида ожиз эканимизни ошкор қилиб қўйишимиз мумкин экан.\nРивоятларга кўра Ҳазрати Ҳожа Аҳрор валега савдо карвон йўлда кела туриб, қароқчиларга дуч келгани ҳақида хабар беришади. Вале ҳазратлари босиқлик билан “Худога шукр!” деб жавоб қилибди. Бироз вақ ўтиб, хабарчи Ҳазратга “Қароқчи урган карвон сизники эмас экан”, деганида Ҳожа Аҳрор яна босиқлик билан “Худога шукр!” деб қўйган экан. Валенинг жавобидан таажжубланган хабарчи бундай жавоб беришининг сабабини сўраганида, у киши: “Аввалига карвонингизни қароқчи урди”, деганингизга қалбимга назар солдим, қалбим кетган мол учун қайғурмади. Демак молу давлатга ҳирс қўймабман “Худога шукр!” дедим.\nКейин келиб қароқчи олган карвон сизники эмас деганингизда, яна қалбимга назар қилдим, қалбим омон қолган мол учун қувонмади, “Худога шукр!” дедим”, дея жавоб берган экан.\n“Пул бўлса, чангалда шурва”...ми?\nНемис халқида бир мақол бор: “Пулни топа олган киши ақлли эмас, уни сарфлай олган киши ақллидир”. Ҳеч эътибор қилганмисиз? Аксарият бадавлат кишилар қанча пул сарфласа ҳам зориқишмайди, аксарият камбағал кишилар қанча иқтисод қилишса ҳам бойиб кетиши қийин бўлади. Пулдан муҳим нарсалар кўп, лекин пулсиз иложи йўқ, деган фикрларни инкор этмаймиз. Аммо барчасидан улуғ неъмат — хотиржамлик ва саломатликдир.\nБундай ҳол токи у зориқишсиз яшашга ўрганмагунича давом этиши мумкин. Чунки иккинчи синовга дуч келишини унутган киши бу ҳолатни синов эмас, омадсизлик деб қабул қилади. Пули камайиб қолса, ёки мол-дунё келиши тўхтаса тушкунликка тушиб, ваҳима босади: «Худога қайсидир ишим ёқмапти, шунинг учун мени бойликдан қисиб қўйди, ризқимни камайтириб қўйди», деб ўйлаб қолади киши. Баъзан «Ётиб егани тоғ ҳам чидамас экан», баъзан “Чув туширса-чи, алдаб кетса-чи, зўрлик билан тортиб олса-чи?” деган хавф-хатарлар ҳам ҳамла қилиб туради.


2 ёшгача бола пули олиш учун маҳалла ходимлари 13 та ҳужжат талаб қиляпти, шу тўғрими? - zarnews.uz\n2 ёшгача бола пули олиш учун маҳалла ходимлари 13 та ҳужжат талаб қиляпти, шу тўғрими?\nАОКА залида Маҳалла ва оилани қўллаб-қувватлаш вазирлиги ахборот хизмати раҳбари Саодат Боймирзаева иштирокида брифинг ўтказилди. Унда муҳим саволларга жавоб берилди.\n— 2 ёшгача бола пули олиш учун маҳаллага мурожаат қилдим. Маҳалла ходимлари 13 та ҳужжат, жумладан, уйбоши номидан тузилган далолатнома ва меҳнат дафтарчаси нусхасини топширишимни айтишди. Шу талаб тўғрими?\n— Фуқаролар йиғини ходимининг бу талаби умуман нотўғри!\nВазирлар Маҳкамасининг 2013 йил 15 февралдаги «Кам таъминланган оилаларга ижтимоий нафақалар ва моддий ёрдам тайинлаш ва тўлаш тартиби тўғрисидаги низомни тасдиқлаш ҳақида»ги 44-сонли қарори асосида тасдиқланган Низом талабларига кўра, юртдошларимиз 2 ёшгача болалари учун нафақа олиш учун ўзининг яшаш жойи, яъни доимий ёки асосан яшаб турган жойи бўйича фуқароларнинг ўзини ўзи бошқариш органига ариза билан мурожаат қилиши ҳамда унга қуйидаги ҳужжатларни илова қилиши шарт:\n➖ оиланинг таркиби ва даромадлари тўғрисидаги маълумотлар ҳамда ушбу даромадларни тасдиқловчи ҳужжатлар;\n➖ болали оилаларга нафақа ёки бола парвариши бўйича нафақа олиш учун — болаларнинг туғилганлик тўғрисидаги гувоҳномалари нусхалари;\n➖ доимий рўйхатдан ўтмасдан муайян ҳудудда мунтазам яшаб келаётган фуқаролардан доимий рўйхатдан ўтган жойи бўйича болали оилаларга нафақа, бола парвариши бўйича нафақа ва моддий ёрдам тайинланмагани ва тўланмагани тўғрисида фуқароларнинг ўзини ўзи бошқариш органи томонидан берилган маълумотнома;\n➖ агар болалар васийликка олинган бўлса — васийлик ва ҳомийлик органининг қароридан кўчирма.\nБундан ташқари, ариза берувчи моддий ёрдамга эҳтиёжмандлик тўғрисидаги аризасига ўз хоҳишига кўра, оиланинг эҳтиёжмандлигини тасдиқловчи бошқа ҳужжатларни ҳам илова қилиши мумкин.\nБундан кўриниб турибдики, маҳалладан 2 ёшгача бола парвариши учун нафақа пулини олиш учун фуқародан 13 та ҳужжат сўралгани ҳеч қандай ҳуқуқий асосга эмас. Фуқаролар йиғини томонидан 14 ёшгача болалари бўлган оилаларга нафақа, моддий ёрдам ҳамда бола 2 ёшга тўлгунга қадар бола парвариши бўйича бериладиган нафақалар учун фуқаролардан қонун ҳужжатларида кўрсатиб ўтилмаган, жумладан, уйбоши номидан тузилган далолатнома ва меҳнат дафтарчаси нусхасини талаб қилинишига йўл қўйилмайди.\nТеглар: бола пули


Новазит – medu.uz – Дорилар ҳақида маълумотлар ўзбек тилида\nHome Йўриқномалар Новазит\nПрепаратнинг савдо номи: Новазит\nДори шакли: плёнка қобиқ билан қопланган таблеткалар 250 мг ва 500 мг дан\nфаол модда: азитромицин дигидрати 250 мг ёки 500 мг;\nёрдамчи моддалар: лактоза, крахмал, магний стеарати, микрокристалл целлюлоза, натрий бензоати, тальк, хинолин сариғи, натрий кроскармелозаси, крахмал натрий гликолати, сувсиз кремний коллоиди.\nТаърифи: Новазит 250 – сариқ рангли думалоқ иккиёқлама қавариқ, икки томони текис, плёнка қобиқ билан қопланган таблеткалар.\nНовазит 500 – сариқ рангли овал шаклли, икки томони текис, плёнка қобиқ билан қопланган таблеткалар.\nРибосомаларнинг 50S суббирлиги билан боғланади, пептидтранслоказани трансляция босқичида cусайтиради ва оқсил синтезини бостиради, бактерияларнинг ўсиши ва кўпайишини секинлаштиради. Яллиғланиш ўчоғида препарат юқори концентрацияларда тўпланганида ёки ҳосил бўлганида бактерицид таъсир кўрсатади. Азитромицинга қуйидагилар сезгир:\nКислотали муҳитга чидамли, липофил, меъда-ичак йўлларидан тез сўрилади. 500 мг бир марта қабул қилинганидан кейин биокираолишлиги – 37% («биринчи ўтиш» самараси), максимал концентрация (Сmах) (0,4 мг/л) 2-3 соатдан кейин ҳосил бўлади, эҳтимолий тақсимланиш ҳажми – (Vd) 31,1 л/кг, оқсиллар билан боғланиши қондаги концентрациясига тескари пропорционал ва 7-50% ни ташкил қилади, ярим чиқарилиш даври (Т1/2) – 68 соат. Плазмадаги барқарор даражасига 5-7 кундан кейин эришилади. Гистогематик тўсиқлар орқали осон ўтади ва тўқималарга тушади. Шунингдек фагоцитлар, полиморфядроли лейкоцитлар ва макрофаглар томонидан инфекция жойига ташилади ва у ерда ажралиб чиқиб бактерияларга таъсир этади.\nЮқори (антибактериал) даражаси охирги доза қабул қилинганидан кейин тўқималарда 5-7 кун давомида сақланади. Овқат қабул қилиш препаратни фармакокинетикасини (дори шаклига қараб) аҳамиятли даражада ўзгартиради: капсулаларда – Сmах (52% га) ва “концентрация-вақт” эгри чизиқ остидаги майдони (AUC) (43% га) пасаяди; суспензияларда – Сmах (46% га) ва AUC (14% га) ошади; таблеткаларда – Сmах (31% га) ошади, AUC ўзгармайди. Жигарда метил гуруҳини йўқотиб, фаоллигини йўқотади. Плазма клиренси – минутига 630 мл. 50% сафро билан ўзгармаган ҳолда, 6% – сийдик билан чиқарилади. Кекса ёшдаги эркакларда фармакокинетик параметрлари ўзгармайди, аёлларда – Сmах (30-50% га) ошади, 1-5 ёшли болаларда – Сmах, Tl/2, AUC пасаяди.\nПрепаратга сезгир микроорганизмлар чақирган қуйидаги инфекцион — яллиғланиш касалликлар:\nсийдик-таносил йўлларининг инфекциялари (асоратланмаган уретрит ва/ёки цервицит);\nЛайм касаллиги (боррелиоз), бошланғич босқичини даволаш учун (erythema migrans);\nАзитромицин ичга, суткада 1 марта қабул қилинади. Препаратни албатта овқатдан 1 соат олдин ёки овқатдан 2 соат кейин, етарли миқдордаги суюқлик билан қабул қилиш керак.\nТана вазни 45 кг гача бўлган болалар ва ўсмирлар\nТана вазни 45 кг гача бўлган болалар ва ўсмирлар учун Азитромицин Лек бошқа шаклларда, масалан суспензия шаклида чиқарилади.\nМарказий нерв тизими ва периферик нерв тизими томонидан: бош оғриғи, вертиго, бош айланиши, гиперкинезия, уйқучанлик, кучли толиқиш, невроз.\nОвқат-ҳазм қилиш тизими томонидан: кўнгил айниши, диарея, абдоминал оғриқлар, метеоризм, холестатик сариқлик, жигар ферментлари фаоллигини ўртача ошиши, сохтамембраноз колит, мелена, болаларда қабзият гастрит оғиз бўшлиғини шиллиқ қаватини кандидози, иштаҳани йўқолиши.\nБошқалар: гипергликемия, вагинитлар, нефритлар, кандидозлар, нейтрофилия, нейтропения.\nМакролидларга юқори сезувчанлик, жигар ва буйрак фаолиятини яққол бузилишлари, ҳомиладорлик, эмизиш даври, 12 ёшгача ва тана вазни 45 кг дан кам бўлган болалар (500 мг таблеткалар учун) ва 3 ёшгача бўлган болалар (125 мг таблеткалар учун).\nШохкуя алкалоидлари, дигидроэрготаминнинг таъсирини кучайтиради. Дори воситаларининг (шу жумладан карбамазепин, шохкуя алкалоидлари, вальпроат кислотаси, гексобарбитал, фенитоин, дизопирамид, бромокриптин, теофиллин ва бошқа ксантин ҳосилалари, перорал гипогликемик воситаларнинг) организмдан чиқарилишини секинлаштиради, концентрацияси ва заҳарлилигини оширади.\nПрепаратни юрак аритмиялари бўлган беморларда, аритмияларнинг кечишини ёмонлашиши мумкинлиги туфайли эҳтиёткорлик билан қўлланади. Препаратни сафро билан чиқарилиши туфайли жигар касалликларида, ўзига хос эҳтиёткорлик талаб этилади. Азитромицин ва алюминий ва магний сақловчи антацидларни юборишлар орасида 2 соатлик интервалга амал қилиш тавсия қилинади.\nПрепаратни ҳомиладорликда ва эмизиш даврида фақат она учун кутилаётган даволаш самараси, ҳомила ва бола учун бўлган потенциал хавфдан устун бўлган ҳолларда қўллаш мумкин. Препаратни лактация даврида қўллашнинг зарурати бўлганида эмизишни тўхтатиш тўғрисидаги масалани ҳал қилиш керак.\nПлёнка қобиқ билан қопланган таблеткалар 250 мг ва 500 мг дан.\nҚуруқ ва ёруғликдан ҳимояланган жойда, 25оС дан паст ҳароратда сақлансин.


Тошкентда ўқитувчилардан қарзни тўлаш сўралмоқда\nТошкентлик ўқитувчилар 1 сентябргача коммунал қарздан қутулиш талабидан норози бўлсаларда, буни очиқ айтишдан бироз чўчидилар.\nЎқитувчиларга мустақилликка қадар коммунал тўловлар қарзидан қутулиш талабининг шаҳар ҳокимиятидан келганини айтмоқда.\nШу йил 10 августда Тошкент шаҳридаги қатор умумий ўрта таълим мактаблари ўқитувчилари ва ходимларига 1 сентябргача коммунал қарзлардан қутулгани ҳақидаги маълумотномани мактаб раҳбариятига топишириш талаби қўйилган эди.\nТошкент шаҳар Сирғали туманидаги мактаблардан бирининг раҳбари бу талаб ўз муддатида бажарилганини айтди.\n- Бизда ўқитувчиларнинг кўпи пластикадан тўлашган экан. Ëзда отпускага чиқаëтганда кўпчилиги справкани олиб келишди. Ҳар уч-тўрт ойда тўлаб қўйишаркан. Бизда мактабларда жуда катта қарзлари борлар йўқ экан ўзи, - деди Сирғали туманидаги умумий ўрта таълим мактаби раҳбари.\nАйрим интернет нашрлари, жумладан Uzmetronom сайти, Тошкент шаҳар ҳокимиятининг бу талаби бажарилмаган тақдирда ўқитувчиларнинг ойлик маошлари ёки мукофот пуллари ушлаб қолиниши мумкинлиги ҳақида ëзди.\nОзодлик боғланган мактаб жамоалари ҳали бундай жазо чораси ҳақида гап бўлмаганини айтади.\n- Йўқ, олиб қолмаймиз. Ўша пулидан тўлайдику. Олиб қолишга ҳаққимиз йўқ бировнинг пулини. Пулини олиб тўлайди-да. Пули бўлмаса қанақа қилиб тўлайди, - деди Сирғалидаги мактаб раҳбари.\nЎқитувчилардан коммунал тўловлар бўйича қарзи йўқлиги ҳақидаги ҳужжатларни коммунал хўжаликларидан олиш ва уни мактаб раҳбариятига топшириш талаб қилинган эди.\nМактаб раҳбарияти эса буни туман Халқ таълими бўлимларига топшириши керак.\n- Туман бўлими эса шаҳар бўлимига топширади ва уларга бу топшириқ Тошкент шаҳар ҳокимиятидан тушган. Бунақа талаб ўтган икки йил ичида бўлмади. Аммо ундан аввалги йилларда бўлган эди. Ўқитувчилардан ўқув йили бошланишига қадар бир марта ва тугашига яқин яна бир марта коммунал қарзлардан қутулиб олиш сўралади, - деди Озодлик билан суҳбатда Тошкент шаҳар Мирзо Улуғбек туманидаги умумий ўрта таълим мактабларидан бири раҳбари.\nХалқ таълими бўйича Тошкент шаҳар бошқармаси расмийси эса шаҳар ҳокимиятининг бу талабини юмшоққина қилиб "эслатма, холос", деб баҳолади ва бундай талабни ўринли, деб билишини айтди.\n- Бу ўқитувчининг шахсий муаммосига иш жойидан аралашиш, мажбурлашмас тўғриси. Ўз хоҳиши билан тўлайди. Ишлайдиган ташкилот, жамоаси тарафидан огоҳлантирилаяптики, қарзинг бўлса тўлаб қўй, деб.\nШарт деган нарса, мажбурлаш ҳали ҳеч кимга бўлмади. Топшириқ бўлди, агар имконияти бўлса, ойлик бераяпти давлат барибир, коммунал қарздорликни ҳам тўлаб қўйсин, деган мақсад қўйилган менимча. Тўламадинг, деб унга қандайдир интизомий чора кўрилмайди, - деди Тошкент шаҳар Халқ таълими бўлими бошқармаси ходими.\nМустақилликнинг дастлабки 12 йили давомида ўқитувчилар ва ҳамма турдаги таълим муассасалари ходимлари коммунал тўловнинг 50 фоизини тўлашдек имтиёзга эга эди.\n2003 йил 1 апрелда ҳукумат қарори билан имтиёзлар ўрнига минимал ойлик иш ҳақининг 45 фоизи миқдорида компенсация бериладиган бўлди. 2010 йилдан бошлаб, ўқитувчиларнинг ойлик маошлари юқори экани ҳақидаги сабаб билан компенсация ҳам бекор қилинди.\nТошкент шаҳар Мирзо Улуғбек туманидаги умумий ўрта таълим мактаби раҳбари аслида ўқитувчиларнинг ойлик маоши ҳукумат расмийлари баҳолагани каби баланд эмаслиги ва эндиликда коммунал тўловларни белгиланган муддатда тўлаш талабининг қўйилишини ҳам нотўғри, деб билишини айтади.\n- Ўқитувчининг ойлиги пластик карточкага ўтказилади ва карточкадаги пул биринчи навбатда, озиқ-овқатга сарфланади. Агар ўқитувчининг турмуш ўртоғи ҳам ишлаб турган бўлса, оила даромади емак-ичмакдан ошиб коммунал тўловларга ҳам етар балки. Агар у оила боқувчиси бўлса, маоши тўловларга етмайди. Яъни, коммунал тўловларни тўламагани ўқитувчи буни ҳоҳламагани учун эмас, шунчаки пули етмагани учун тўламаган. 280 - 300 минг сўмлик маош билан Ўзбекистонда қандай кун кўриш мумкинлигини айтмасам ҳам бўлар, - дейди Мирзо Улуғбек туманидаги умумий ўрта таълим мактаби раҳбари.\nTashkent.uz расмий порталининг ёзишича, ҳозир шаҳарда 338 та умумий ўрта таълим мактаби, 30 та мусиқа ва санъат мактаби, 25 та спорт мактаби ва 514 та мактабгача таълим муассасаси бор.\n1 сентябрга қадар коммунал тўловлардан қутулиб олиш тўғрисида ихтиёрий-мажбурий талабнинг бу муассаса ходимларининг ҳаммасига бирдек дахлдор экани айтилмоқда.


Хокимият - Она тилимиз – миллий ғуруримиз\nОна тилимиз камситилиб, келинаётган бир даврда, Маҳмуд Қошғарий ўзининг эски ўзбек тилида ижод қилиб, тилимизнинг луғат бойлигини намойиш қилди. Алишер Навоий форс тили каби ўзбек тилининг ҳам сўз бойлигининг нималарга қодир эканлигини ўзининг қатор асарларида намоён қила билди. Жаҳон аҳли буюк шоирнинг асарларини ўз тилларига таржима қилишиб, жаҳоннинг машҳур кутубхоналарида мангуликка сақлаш учун нуфузли жойлардан ўрин беришди. Асар муаллифларига ҳурмат ва эҳтиром кўрсатилиб, уларнинг суратлари кўринарли жойларга осиб қўйилди. Шу кунгача Франция ва Буюк Британиянинг нуфузли кутубхоналари 100 дан ортиқ ўзбек тилида ёзилган олимларнинг илмий ишлари, шоирларнинг асарлари сақлаб келинмоқда.\n1989 йили 21 октябр ойида ўзбек тили Ўзбекистон Республикасининг Давлат тили сифатида эълон қилинди. Ўзбек тили Республикамизда ўтказиладиган олий даражадаги давлат анжуманларида қўлланиладиган, ривожланиш истиқболи қонун билан белгиланган тилга айланди. Бу эса ўзбек халқининг азалий орзуси эди. Бу йўлда қурбон бўлган ўзбек халқининг ажойиб фарзандлари ниятларининг ижобати бўлди. Ўзбекистон Республикаси Конститутциясининг 4-моддасида : “Ўзбекистон Республикасининг давлат тили ўзбек тилидир” деб ёзиб қўйилган. Бугунги кунга келиб ўзбек тилининг луғат бойлиги анчагина кенгайган. Мактабларда ўқитилаётган дарсликларда ҳар бир сўзнинг турли маънолари, улар англатган нозик мазмун фарқлари ҳақида батафсил маълумотлар беришга ҳаракат қилинмоқда.\nЙиллар, асрлар оша сайқалланиб, мазмунан бойиб кенгайиб бораётган она тилимиз, замонлар силсиласида бир неча синовларни бошидан кечирди. Қадим тарихи узоқ асрга бориб тақаладиган туркий тилимиз, аввало тош битикларда акс этган бўлса, XI асрларга келиб Юсуф Хос Ҳожиб, Маҳмуд Қошғарий, Рабғузий асарлари орқали сайқалланди.\nXV асрга келиб ўзбек тилининг асосчиси деб тан олинган Мир Алишер Навоий бобомиз бу тилнинг сайқалланишига ўзининг улкан ҳиссасини қўшди. Форс, тожик тилида ёзилган ғазаллар нақадар гўзал ва оҳангдор эканлигини таъкидлашиб, шу тилда ғазал битишни афзал билишаётган бир пайтда, Алишер Навоий ўзининг бир қатор илмий ва бадиий асарлари билан ўзбек тилининг қанчалик бой ва гўзал тил эканлигини амалда исботлаб берди. XIX асрда мамлакатимизнинг чоризм томонидан босиб олиниши натижасида халқимиз ҳаётида руслантириш авж палласига чиқаётган даврда, маърифатпарвар ёзувчи ва шоирларимиз Абдулла Авлоний, Мунаввар қори, Абдулла Қодирий, Чўлпон, Беҳбудийлар каби бир қатор миллатпарварларимиз ўзбек тилидаги асарлари билан тилимиз ривожини янада юқорига кўтарди.\nЎзбек тилимизнинг куч – қудратини бутун дунёга кўз – кўз қилган забардаст шоир ва ёзувчиларимиз Ўткир Ҳошимов, Худойберди Тўхтабоев, Саид Аҳмад, Мирмухсин, Шухрат, Ғафур Ғулом, Ҳамид Олимжон, Зулфия, Абдулла Орипов, Эркин Воҳидов ва Муҳаммад Юсуфларнинг асарлари она тилимизда дунё юзини кўргани, бадиятлар хазинасидан муносиб ўрин олгани ва тилимиз ривожига ўз ҳиссасини қўшганлигининг гувоҳи бўлиб турибмиз.\nЙиллар ўзгараверади, дунёда ўзгаришлар, ривожланишлар кўпаяверади. Аммо миллий тилни асраб ардоқлаш, унинг ривожи учун хизмат қилиш ҳеч қачон ўз аҳамиятини йўқотмайди. Бугунги кунда Ўзбекистон ҳукумати томонидан олиб борилаётган ишлар ўзбек тилни нуфузини ошириш, халқаро давлатларга янада кенг таништириш ва ешларда ватанпарварлик, садоқат ва сержило оҳанграбосини келажак авлод онгига муҳрлаш, буни амалда кўрсатмоқда. Ўзбекистон Республикаси Президентининг “Ўзбек тилининг давлат тили сифатидаги нуфузи ва мавқеини тубдан ошириш чора-тадбирлари тўғрисида” ги Фармонига мувофиқ 21 октябрь "Ўзбек тили байрами куни" деб ва ўзбек тилни ривожлантириш бўйича чора-тадбирлар белгиланди.\nКуни кеча Президентимиз «Мамлакатимизда ўзбек тилини янада ривожлантириш ва тил сиёсатини такомиллаштириш чора-тадбирлари тўғрисида"ги Фармонни имзолади. Фармонга кўра келажак 10 йилда ўзбек тилини ривожлантириш ва тил сиёсатини такомиллаштириш концепцияси ҳамда асосий йўналишлари тасдиқланди. Асосий йўналишлардан бири давлат мактабгача таълимдан бошлаб, умумтаълим мактабларида, олий таълим муассасаларида узбек тилини камровини ва ўқитиш кўламини ошириш, ўзбек тили луғатини бойитиш ва электрон дастурларини яратиш, 2030 йилга қадар хорижий олий таълим муассасаларида ўзбек тилини ўргатувчи марказлар сонини кўпайтиришдир.\nХозирги кунда хорижий мамлакатларда тилимизга эътибор ва уни ўрганишга қизиқиш кучаймоқда. Ўзбек тили бир қатор ривожланган давлатларнинг университетларида ўқитилмоқда, булардан бири Лос Анжелесдаги Калифорния университети, Айова университети, Мичиган давлат университети, Индиана университетнинг Марказий Евроосиё тадқиқотлари департаментида ўзбек тили бакалавриат даражада ўқитиладиган асосий фанлардан биридир. Хорижий профессорлар, талабалар, тадқиқотчиларнинг ўзбек тилига қизикиши аввалаб бор унинг бой адабиёти ва Ўзбекистон тарихига қизиқиши кучлидир. Ўзбекистон Марказий Осиёнинг марказида жойлашганлиги, империялар, таьлим ва савдо маркази болганлиги, Хитой ва Ғарб ўртасида жойлашган қадимий Ипак йўли ва унда жойлашган кўплаб шахарлар, эътиборни тортмоқда.\nБугунги кунда айникса глобаллашув жараёнида ўзбек тилни асраб қолиш, уни давлат тили сифатида фойдаланишни кенгайтириш, хорижий мамлакатларда кенг таркалишини замон талабидир.\nНашр этиш Ўқилди : 27352


Kasalliklar bo'yicha barcha ma'lumot Мижоз хақида » DAWO.UZ\nСАВОЛ: Ассалому алейкум, саволим мизож хакида, менинг коним кам, вазним хам буйимга нисбатан енгил, совукка чидамсизман, узимни эхтиётлаб тарбия килиб юраман, мизожим сафроми, савдоми, мизожни узгартирса буладими? жавоб учун олдиндан рахмат.\nЖАВОБ: Мизожни аниқлаш йўлларини юқоридаги мақолаларимизда айтиб ўтганмиз. Уларни қисқача келтириб ўтамиз:\n1. Ушлаб кўриб сезиш.\n2. Гўш ва ёғдан олинадиган белгилар.\n3. Мўйлардан олиндиган аломатлар.\n4. Баданни рангидан олинадиган далиллар.\n5. Аъзоларни тузилишидан олинган аломатлар.\n6. Аъзоларни таъсирни қабул қилиш тезлигидан олинадиган аломатлар.\n7. Уйқу ва бедорлик холатларидан олинган аломатлар.\n8. Аъзоларнинг ишларидан олинадиган белгилар.\n9. Гавданинг чиқиндиларини чиқариб ташлаш ва чиқарилган нарсанинг сифати.\n10. Аъзоларнинг нафсоний қувватларни таъсир кўрсатиш ёки тасирни қабул қилишга оид далиллар.\nЮқорида келтирилган шартлар асосида мизож аниқланади. Бундан ташқари инсонни ёшга хос мизож даврлари, шунингдек организмни хар бир аъзоларини, бундан ташқари хар бир фаслни хам ўз мизожи бор.\nХар бир мизож сохиби ўзининг Аллох яратган табиий мизожида бўлса ва шу мизожига хос хаёт кечирса касалликка чалинмайди. Халқ табобати асосида МИЗОЖ тушинчаси мураккаб ва кенг қамровли бўлиб, таббий ва ғайритабиий турларга ажратилади.\nЮқоридаги савол сохибини мактубида келтирган айрим белгиларига асосланиб, ғайритабиий САВДО мизожи хақида ўйлаш мумкин.\nДемак, тўлиқ ташхис қўйиш учун санаб ўтилган ўнта белги хақида маълумотга эга бўлиш керак.\nТабиий мизож хеч қачон ўзгармайди у фақат бузилган мизож томонга ўзгаради. Агар хаёт тарзи тўғри ташкил қилинса ва мизожига мос озуқалар билан таомланса, албатта бемор ўзининг табиий мизожига қайтади.\nТабиба: Саттарова Г.К


Муносабатларнинг янгича талқини - Уч илдиз\nРоссия Федерацияси Президенти ҳузуридаги Халқ хўжалиги ва давлат бошқаруви академиясига қарашли Сибир бошқарув институтидан ташриф буюрган делегация билан учрашув бўлиб ўтди.\nНиколай Таушканов бошчилигидаги делегация аъзоларига Мирзо Улуғбек номидаги Ўзбекистон Миллий университетининг халқаро ишлар бўйича проректори Р.Раҳмонов ва бошқалар мамлакатимизда таълим соҳасида, хусусан, олий таълим йўналишида амалга оширилаётган кенг кўламли ислоҳотлар ҳақида сўзлаб берди.\nЎз навбатида россиялик делегация аъзолари Сибир бошқарув институтининг фаолияти ҳақида маълумот берди. Меҳмонлар Фарғона, Бухоро вилоятларидаги олий ва ўрта махсус, мактабгача таълим муассасалари фаолияти билан ҳам танишди.\nУчрашувда кадрлар алмашинуви, халқаро миқёсда конференциялар, семинар-тренинглар, олимпиадалар ўтказиш бўйича фикр-мулоҳазалар билдирилди.\nСибир бошқарув институтининг ижтимоий ҳамкорлик ва халқаро алоқалар кафедраси мудири, тарих фанлари доктори Валерий Демидов давлатлараро муносабатларда ахборот-таҳлилий ишларнинг технологияси ва тамойилига оид мавзуда маърузалар қилди.\nГузал Сатторова, ЎзА\nNext story Шавкат Мирзиёев “Евроосиё олдидаги хизматлари учун” юксак мукофотига лойиқ кўрилди\nPrevious story Навбатдаги хушхабар Россиянинг Санкт-Петербург шаҳридан


Колумбия полицияси гиёҳванд моддалар билан савдо қилувчилардан республика тарихидаги энг йирик кокаин партиясини мусодара қилди. Унинг оғирлиги 12 тонна келади. Бу ҳақда мамлакат президенти Хуан Мануэль Сантос маълум қилди, у воқеа юз берган жойга ташриф буюрди, деб хабар қилмоқда Колумбия полицияси матбуот хизмати Twitter’даги ўз саҳифасида.\n«Агамемнон-2» номли махсус амалиётда полициянинг 400 нафар ходими иштирок этди. Гиёҳванд модда партияси Колумбия шимоли-ғарбидаги Антьокия департаментида жойлашган тўртта банан фермасида яшириб қўйилган. У ерга гиёҳванд моддалар билан савдо қилувчилар кокаинни Колумбиянинг ўнта минтақасидан олиб келган. Охир-оқибат наркотиклар партияси Отониэль лақабли Дарио Антонио Усуга бошчилигидаги Колумбияда энг йирик бўлган тўда - «Кўрфаз клани»га тегишли бўлган. Колумбия ҳукуматининг фикрича, бу тўда мамлакатдаги энг хавфли жиноий гуруҳлардан бири. Тўда аъзолари товламачилик ва гиёҳванд моддалар савдоси билан шуғулланади.\nПолиция ҳисоб-китобларига кўра, халқаро бозорда партия қиймати 360 млн. долларга етиши мумкин бўлган.


Ҳуқуқ ҳимоячиси Елена Урлаеванинг аризасига Чиноз Туман прокурори Д. Маҳмудов томонидан берилган жавобда таълим ва тиббиёт ходимлари пахта даласига айнан Вазирлар Маҳкамаси қарорига кўра жалб этилгани айтилади.\n2016 йилги пахта теримида медиклар ва педагогларнинг мажбурий меҳнатидан фойдаланилгани юзасидан фактларни йиғган Ўзбекистон Ҳуқуқ ҳимоячилари Альяси етакчиси Елена Урлаева бу юзадан тегишли идораларга мурожаат қилган, бироқ фақат икки туман прокуруроридан аризасига жавоб хати олган.\nЧиноз тумани прокурорининг жавоби\n«Туман ҳокимлигидаги мансабдор шахслар томонидан медиклар ва педагогларни мажбурий меҳнатга жалб қилиниши юзасидан» Елена Урлаеванинг аризасини ўрганган Чиноз туман прокурори вазифасини ўтовчи Д.Р. Маҳмудов ҳуқуқ ҳимоячисида жавоб хати йўллаган.\nБунда у, педагоглар ва медиклар «Ўзбекистон Республикаси Вазирлар Маҳкамасининг «Пахта ҳосилини ташаббускорлик билан нобуд қилмасдан териб олиш ҳақидаги» 20.07.2016 йил қарорига кўра пахта теримига жалб қилинишганини билдирган.\nБўка туман прокурори жавоби\nҲуқуқ ҳимоячисининг айни мазмундаги аризасига жавоб берган Бўка туман Прокурори Катта адлия маслаҳатчиси О.Х. Набиев эса, мажбурий терим сабабларини аниқлашни ҳам ўзига эп кўрмаган.\n«Сизнинг умумтаълим мактаблари педагогларини пахта теримизга мажбурий жалб қилиш, ёки улардан пул маблағлари олиш, шунингдек, қатор мактаб директорларининг ноқонуний ишдан бўшатилгани ва Халқ таълими бўлими мудири вазифасини ўтовчи М. Азимовнинг порахўрлиги ҳақидаги аризангиздаги даъволар ўз тасдиғири топмади», дейилади навбатдаги мактубда“.\nВазирлар маҳкамасига ким чора кўради?\nЕлена Урлаева Республика Вазирлар Маҳкамасининг қарорини Бош Вазир Шавкат Мирзиёевнинг ўзи имзолаган бўлиши ва оммавий мажбурий меҳнатни ишдан бўш вақтлардаги ихтиёрий, кўнгилли меҳнат тарзида кўрсатиш мақсадида, жамоатчиликдан, Жаҳон банкидан, ХМТ ва сир сақланаётган бўлиши мумкинлигини айтади.\nАйни пайтда Ҳуқуқ ҳимоячиси ўз аризасига Чиноз прокурори ҳаққоний жавоб бергани ва шу ўринда пахта теримига оид давлат сирини ҳам фош қилганини эътироф этади.\nЕлена Урлаева шунингдек унинг ташкилоти Вазирлар Маҳкамасининг ноқонуний қарори юзасидан чора кўриш юзасидан Бош прокурорга мурожаат қилишини билдирган.\nПахта теримига бўлган Ўзбекистон тактикаси халқаро миқёсда қандай ўзгарди\nЯқин кунларгача Ўзбекистон ҳукумати давлат идоралари хизматчиларининг ҳар йили пахтага жалб қилинишини қатъий инкор қилиб келишган. 2012 йили болаларни пахта теримига жалб қилмаслик ҳақида сиёсий қарорга келинди, бироқ бу турли муассаса ходимларини мажбурий сафарбар қилиш орқали амалга оширилди.\nЎзбек мулозимлари, оммавий сафарбарликнинг асосий ташкилотчиси давлат эканини инкор этиб келишади. Расмий версияга кўра, пахтани хусусий ишлаб чиқарувчилар бўлган фермерлар ишлаб чиқаради ва уларнинг ўзлари теримчиларни далага жалб этишади.\nЭнди эса, ҳукумат минглаб ўқитувчилар, талабалар, банк ходимлари, акушерлар ва бошқа касб эгалари пахта теримига кўнгилли тарзда, қўшимча пул топиш учун боришаётганини уқдиришмоқда. Бу йил ҳукумат терилган бир кг пахта учун 260-270 сўмдан ҳақ тўлаган.\ndata-title="Прокуратура пахта теримида давлатнинг ўзи мажбурий меҳнат ташкилотчиси эканини тасдиқлади" data-description="Ҳуқуқ ҳимоячиси Елена Урлаеванинг аризасига Чиноз Туман прокурори Д. Маҳмудов томонидан берилган жавобда таълим ва тиббиёт ходимлари пахта даласига ..." data-image="https://eltuz.com/wp-content/uploads/2016/09/rasm3081.jpg" data-url="https://eltuz.com/asosiy-mavzular/197808/" data-services="facebook,odnoklassniki,twitter,telegram" data-counter="ig">


Европа, Осиё, Африкада – коронавирус яна 3 та давлатга кириб борди | Qalampir.uz\nЕвропа, Осиё, Африкада – коронавирус яна 3 та давлатга кириб борди\nСаломатлик\t06 Март 15:03 7430\nБутан Бош вазири Лотай Церингнинг эълон қилишича, АҚШда яшовчи 76 яшар шахсда коронавирус борлиги аниқланган. Бемор Бутанга Ҳиндистон орқали кириб келган. Бу ҳақда ANI нашри ёзмоқда.\nБемор эркак Бутанга 2 март куни кириб келган. У билан бирга самолёт бортида яна 11 киши бўлган. Уларнинг барчаси карантинга олинган. Айни пайтда уларда касаллик аломатлари кузатилмаган.\nБутан ҳукумати воқеа муносабати билан ҳиндистонлик ҳамкасблари билан алоқа ўрнатган.\nҲукумат, шунингдек, беморнинг аэропортдан меҳмонхонагача бўлган йўлини, тўхташ жойларини кузатиб, у билан алоқада бўлган 90 дан ортиқ шахсни аниқлади. Хабар қилинишича, шифокорлар бемор билан муомала қилганларнинг барчасини текширмоқда. Шунингдек, у турган меҳмонхона ходимларига мурожаат қилиниб, уйда қолишлари ва алоқалар доирасини чеклашлари сўралган.\nТасдиқланган хабарларга кўра, жаҳондаги яна иккита давлат – Сербия ва Камерунга ҳам коронавирус кириб борди.\nСўнгги маълумотларга кўра, жаҳонда коронавирусга чалинганлар сони 98 611 нафарга етди. Ушбу касалликдан 3388 киши вафот этди. 54 994 бемор шифо топган.\nКоронавирус энг кўп тарқалган давлатлар: Хитой (80555 бемор – 3042 нафар вафот этган), Жанубий Корея (6593 – 42), Италия (3858 – 351), Эрон (3513 – 108), Япония (1000 – 29), Германия (534 – 0), Франция (423 – 23), Испания (248 – 7), АҚШ (233 – 14), Сингапур (117 – 0), Гонконг (105 – 2).\nКамерун коронавирус Бутан Сербия\n26 Март 14:21 57396\n26 Март 15:58 53475\n27 Март 14:29 47278\n28 Март 15:16 42152\n28 Март 10:15 39239


Отлар кечувда алмаштирилмайди\n18 май 2021, Тошкент вақти: 19:25\nАҚШ миллий хавфсизлик стратегиясидаги давомийликни сақлаб қолиш ниятида Барак Обама Роберт Гейтсни Мудофаа вазири лавозимида қолдирадиган кўринади.\n2006 йил республикачи президент Жорж Буш томонидан АҚШ Мудофаа вазири этиб тайинланган Роберт Гейтс¸ Обама маъмуриятида ҳам ўз лавозимини сақлаб қоладиган бўлди.\nЯнги сайланган президент Барак Обама ўз миллий хавфсизлик командаси рўйхатини расман келаси ҳафта эълон қилади. Аммо АҚШ матбуотининг ëзишича¸ бу гуруҳдаги белгиловчи лавозимларнинг кимга берилиши қарийб аниқ бўлган.\nМатбуот хабарларига кўра¸ Барак Обама Роберт Гейтсдан Мудофаа вазири лавозимида қолишни сўраган ва Пентагон раҳбари бу таклифни қабул қилган.\nГейтснинг Мудофаа вазири лавозимида қолиши¸ Барак Обаманинг сайловолди кампанияси давомида берган ваъдаси устидан чиқаëтгани ва ўз маъмуриятидаги асосий лавозимлардан камида биттасини республикачилар вакилига бераëтганини кўрсатади.\nБу янгиликни изоҳлаëтган шарҳловчилар¸ Гейтснинг Пентагон раҳбари сифатида қолиши президентлар алмашуви даврида ҳам миллий хавфсизлик вазияти устидан назоратнинг силлиқ кечиши ва Афғонистон ва Ироқдаги қўмондонлик давомийлигини таъминлашини таъкидламоқдалар.\nРоберт Гейтсга яқин манбага кўра¸ у Мудофаа вазири лавозимида яна бир йилча ишлаши мумкин.\nҲозирча бу хабарга муносабат билдирмаган Роберт Гейтс¸ АҚШ ҳарбийлари учун 2009 йилга белгиланган Афғонистон президентлик сайловлари хавфсизлигини таъминлаш асосий вазифа эканини таъкидлади.\n- Ҳозирча бу сайловлар янаги йил кузи¸ балки сентябрга белгиланган. Биз баримиз халқаро кучлар кўмагида афғон ҳукумати сайловларга қадар мамлакатдаги хавфсизлик вазиятида илгари силжишга эришиши лозимлигини яхши англаб турибмиз. Сайловлар олдидан биз Афғонистонга хавфсизликни яхшилашга ҳисса қўшиш мақсадида қўшимча жанговор бригада юборишни истаймиз. Аммо бу масала ҳозирча муҳокама этилмоқда ва қўшимча бригаданинг айнан қачон юборилиши борасида узил-кесил қарорга келингани йўқ¸ - деди Гейтс.\nРоберт Гейтснинг АҚШ Мудофаа вазири лавозимини сақлаб қолиши баробарида АҚШ матбуоти Обама миллий хавфсизлик командасидаги бошқа муҳим лавозим эгалари номларини ҳам эълон қилмоқда.\nАссошиэйтед пресс агентлигига кўра¸ Обама истеъфодаги генерал Жеймс Жонсни миллий хавфсизлик кенгаши раҳбарлигига таклиф қилган.\n64 яшар генерал Жонс¸ Буш маъмуриятининг уруш стратегияси¸ хусусан Афғонистондаги стратегиясининг жиддий танқидчиларидан биридир. Таҳлилчилар¸ Обама ва генерал Жонснинг миллий хавфсизлик соҳасидаги устивор вазифалар ҳақидаги қарашлари бир-бирига яқинлигини қайд этишмоқда.\nНАТОнинг Европадаги олий қўмондони лавозимида хизмат қилган генерал Жонс шунингдек¸ Буш маъмуриятининг Яқин Шарқ тинчлик жараëни бўйича махсус маслаҳатчиси ҳам бўлган.\nОбама миллий хавфсизлик командасидаги асосий шахслар кимлигига қараб Америка шарҳловчилари¸ янги маъмуриятнинг бу соҳадаги асосий мақсади ўтиш даврининг имкон қадар силлиқ кечишига эришиш¸ деган хулосага келмоқдалар.


Енгилмас «Барса»ни енга олган «Арсенал». Улар ҳозир қаерда?\nШанба, 18 Сентябр\n2011 йилнинг 16 феврал санасида «Арсенал» УЕФА Чемпионлар Лигаси нимчоракфинали доирасида «Барселона»ни қабул қилади. Гуруҳ босқичида «Шахтёр»дан кейинги иккинчи ўринни эгаллаган «тўпчилар» қуръа натижасига кўра, каталонияликларга рақиб бўлади. Ўша мавсумни требл билан якунлайдиган «Барса» дастлабки беллашувда лондонликларга мағлуб бўлади. Таъкидлаш жоизки, бу «Арсенал»нинг «кўк-анорранглилар» устидан эришган тарихдаги биринчи ва ҳозирча охирги ғалабаси бўлиб турибди.\nБиринчи таймда Давид Вилья ҳисобни очгач, Мессининг ҳисобланмаган голи ва «Барса» ҳужумлар ёмғири фонида барчаси кутилганидек Гвардиола жамоаси фойдасига ҳал бўладигандек эди. Лекин Арсен Венгер футбол оламида ўзининг ўзгартиришлари билан машҳур. Аршавиннинг майдонга ташланиши мезбонлар ўйинини буткул ўзгартириб, ғалабани таъминлаган эди. Иккинчи ўйинда мағлубиятга учраб, мусобақани тарк этган бўлса-да, «канонирлар» ўз потенциалларини барчага кўрсата олгандилар. Келинг, ўша даҳшатли «Барса»ни енгган «Арсенал» таркибини бирма-бир ёдга оламиз.\nДарвозабон: Войцех Шенсни\nФаолият йўли: «Арсенал», «Брентфорд», «Рома», «Ювентус».\n«Брентфорд»даги ижара мавсуми якунлангач, «Арсенал»га қайтган ёш Шенснига клуб мухлислари жамоа дарвозасининг янги, ишончли эгаси сифатида қарашар эди. У бир нечта ажойиб мавсумларни ўтказганини тан олган ҳолда айтиш керакки, польшалик дарвозабон кутилганидек «Арсенал» афсоналаридан бирига айланмади. Уни Лондондаги ҳаёти давомида майдон ташқарисидаги муаммолар кўпроқ қийнай бошлади. Ҳали ўз даражасини йўқотмаганига қарамай, Венгер уни жамоасида кўришни хоҳламайди. Бунга сабаб футболчининг «Саутҳэмптон»га қарши беллашувдан сўнг, жамоа кийиниш хонасида чекканлиги бўлганди. Бу ҳақида Войцех қуйидаги фикрларни билдириб ўтган: «Мураббий мени чекишимни билар эди ва у буни ёқтирмаслигини мен ҳам тушунардим. У жамоадошларим бор жойда чекишимни тақиқлаб қўйганди. «Саутҳэмптон»га қарши учрашувдан сўнг, эмоцияга берилиб жамоадошларим кийиниш хонасини тарк этмасдан аввал сигарет чекдим ва мураббий мени жазолади».\nШундан сўнг, клуб уни «Рома»га ижарага бериб юборади ва дарвоза Давид Оспинага ишониб топширилади. Колумбиялик дарвозабон ишончни оқлай олди. Бундан ташқари жамоага Петр Чех ҳам олиб келинди. Шу тариқа, ички тартиб қоидага бўйсунмаган Шенснининг ўрни беркитилди.\nЎнг қанот ҳимоячиси: Эммануэль Эбуэ\nФаолият йўли: «АСЕК Мимозас», «Беверен», «Арсенал», «Галатасарой», «Сандерленд».\n2006 йилги УЕФА Чемпионлар Лигаси финалининг иштирокчиларидан бири ҳисобланган Эбуэ «Арсенал» таркибида 7 мавсум ўтказганди. У «тўпчилар» таркибидаги ЕЧЛ ўйинларини «Барселона»га қарши беллашувлар билан якунлади. У техникаси юқори қанот ҳимоячилари қаторига кирмасди. Лекин мудофаа ишларида анча ишончли ўйнарди. Клуб таркибидаги 214та учрашувдан сўнг, ивуарлик футболчи фаолиятини «Галатасарой» билан боғлади. Турк гранди таркибида ҳам 102та ўйин ўтказгач, яна АПЛга қайтди. Бу гал у «Сандерленд» шарафини ҳимоя қилди.\n2017 йилда фаолиятини якунлаганидан сўнг, бир муддат «Галатасарой»нинг 14 ёшгача бўлган футболчиларини шуғуллантирди. Бугунги кунда у ўз юртида шахсий академиясини очган ва ёш футболчиларга маҳорат дарслари ўтади.\nМарказий ҳимоячи: Лоран Косьелни\nФаолият йўли: «Генгам», «Тур», «Лорьян», «Арсенал», «Бордо».\nЁдга олаётганимиз футболчилар орасида «Арсенал»ни энг сўнгги бўлиб тарк этган футболчи - Лоран Косьелни. 2019 йилда француз ҳимоячиси «Бордо»га ўтиб кетди ва ҳамон ўз юртида фаолиятини давом эттирмоқда.\nУ «Арсенал»нинг афсонавий футболчилари қаторидан жой олишга етарли меҳнатни амалга оширди. Клуб таркибида 350дан ортиқ ўйинларда иштирок этди. Айнан биз эслаётган кечада айнан у Лео Мессини зарарсизлантиришга эришганди. Иккинчи ўйинда аргентиналик амалга оширган фантастик ишлар бошқа бир ҳикоя.\nМарказий ҳимоячи: Йоан Журу\nФаолият йўли: «Арсенал», «Бирмингем», «Ҳанновер», «Ҳамбург», «Антальяспор», СПАЛ, «Сион», «Ксамакс».\nЛондон клуби тарбияланувчиси бўлган швейцариялик футболчи ростдан ҳам катта иқтидор эгаси эди. Бироқ унинг фаолияти жароҳатлар туфайли омадсиз давом этди. «Бирмингем»даги ижара мавсумини якунлагач, 2007 йилда «Эмирейтс»га қайтди ва ярим мавсум ишончли ўйин ўтказди. Бироқ шундан кейин кетма-кет жароҳатлар уни тинч қўймади. «Барса»га қарши ўйинни асосий таркибда бошлаши ўша пайтларда кутилмаган ҳолат сифатида қаралганди. Тез орада лондонликлар Пьер Мертезакер билан шартнома тузишди ва Журунинг асосий таркибдаги ўрни олиб қўйилди.\n2013 йилда уни «Ҳанновер»га ижарага бериб юборишади. Бир йил ўтиб, немис клуби уни тўлиқ сотиб олади. Ушбу жамоа сафида 102та ўйин ўтказгач, Туркияга йўл олади. 2020 йилгача турли клубларда ўйнаган Журу фаолиятини якунлашга қарор қилди.\nЧап қанот ҳимоячиси: Гаэль Клиши\nФаолият йўли: «Кан», «Арсенал», «Манчестер Сити», «Истанбул», «Серветт».\nАрсен Венгер турли кичик клублардан иқтидорларни топишни яхши кўрар эди. «Кан»да ўйнаб юрган кезларида Гаэль Клишини ҳам илк пайқаган инсон айнан франциялик мураббий бўлган. У мураббий ишончини тўлиқ оқлайди. «Тўпчилар» таркибида 264та ўйин ўтказиб, клуб тарихидаги энг яхши қанот ҳимоячиларидан бирига айланади. «Арсенал»нинг мағлубиятсиз мавсуми иштирокчиларидан бири 2011 йилда кутилмаган тарзда «Манчестер Сити»га ўтиб кетади. 2017 йилда «Истанбул»га ўтиб кетишидан аввал, француз футболчиси «шаҳарликлар» учун 203та ўйинда майдонга тушиб улгурган ва 2 маротаба АПЛ чемпионлигига эришган эди. Туркияда ҳам унга қаҳрамондек қарашади. Клубининг чемпионлик мавсумида энг сўнгги турда чемпионликни тақдим этган голга муаллифлик қилади. У ҳозирда Швейцариянинг «Серветт» клуби аъзоси.\nМарказия яримҳимоячи: Алекс Сонг\nФаолият йўли: «Бастия», «Арсенал», «Чарлтон», «Барселона», «Вест Ҳэм», «Рубин», «Сион», «АС Арта/Солар».\n2006 йилда «Бастия»дан «Арсенал»га ўтган Алекс Сонг тез фурсатда катта ўсишга эришди. Венгер ундан ўзига керакли топ-даражали футболчини ясай олди ва Сонг кучли яримҳимоячига айланди. 2011/2012 йилги мавсумда унинг Робин ван Перси билан бир-бирини ажойиб тушуна олиши натижасида мухлислар бир қатор ажойиб голларга гувоҳ бўлишади. Шундан сўнг, уни «Барселона» ўз таркибига қўшиб олади.\nИспаниядаги фаолияти Сонг учун омадсиз кечди. Каталонияликлар сафидаги 65та ўйинининг аксариятида у захирадан ўйинга қўшилганди. «Барса»дан кейинги фаолияти ҳам муттасил пастлаб борди. Ҳозирда у Жибути чемпионатида фаолият олиб боради.\nМарказий яримҳимоячи: Жек Уилшир\nФаолият йўли: «Арсенал», «Болтон», «Борнмут», «Вест Ҳэм», «Борнмут».\n«Арсенал»да ўтказган 17 йилидан сўнг, 2018 йилда «Вест Ҳэм»га эркин агент сифатида йўл олди. Ўша тунда у ўзини келажаги порлоқ футболчи сифатида кўрсатишга эришганди. Хави, Иньеста ва Бускетс учлигига қарши ўйнаган ёш Уилшир ўзини йўқотиб қўймаганди.\nУнинг фаолиятини жароҳатлар таназзулга учратди. Ҳозирда у эркин агент мақомида.\nМарказий яримҳимоячи: Сеск Фабрегас\nФаолият йўли: «Арсенал», «Барселона», «Челси», «Монако».\nЛондонликлар тарихида тўп тепган энг кучли яримҳимоячилардан бири ҳисобланган Фабрегас ҳам ушбу ўйин қаҳрамонлари орасида бор эди. Клуб таркибидаги 300дан ортиқ ўйинлар ўтказган 8 йилидан сўнг, футболчи Каталонияга йўл олади. Кейин эса «Челси» билан шартнома имзолаб, 2 марта АПЛ чемпионига айланади. 2019 йил январида испаниялик футболчи «Монако»га қўшилади ва ҳамон ушбу клуб сафида тўп тепади.\nҲужумкор яримҳимоячи: Самир Насри\nФаолият йўли: «Марсель», «Арсенал», «Манчестер Сити», «Севилья», «Антальяспор», «Вест Ҳэм», «Андерлехт».\nЎша ўйинда якуний нуқтани қўйган Аршавиннинг голига айнан Насри узатма амалга оширганди. 2008 йилда «Марсель»дан «тўпчилар» таркибига қўшилган Насри Сонг ва Фабрегас билан яхши чиқишиб кета олди. Клуб таркибида 125та ўйин ўтказишга муваффақ бўлади. Кейинчалик у «Манчестер Сити»га ўтади ва у ердаги фаолияти ҳам бир мунча омадли бошланади. Афсуски, якун кўнгилдагидек бўлмади. «Севилья»даги ижара мавсуми ҳам муваффақиятсиз чиққач, Туркияга йўл олди. Ҳозирда собиқ жамоадоши Венсан Компани қўл остида «Андерлехт»да фаолият олиб бормоқда.\nҲужумкор яримҳимоячи: Тэо Уолкотт\nФаолият йўли: «Саутҳэмптон», «Арсенал», «Эвертон», «Саутҳэмптон».\nКичик Тэо бугун 30 ёшда. «Арсенал» сафига келиб қўшилган паст бўйли ва чаққон йигитча клуб таркибида 397та ўйин ўтказишга муваффақ бўлди. Шу давр мобайнида 108та гол киритишга муваффақ бўлди.\n2018 йилда «Эвертон» уни 20 млн фунт-стерлингга сотиб олади. Аммо бу харид ўзини оқламади. Уолкотт ҳозирда «Саутҳэмптон»да ўйнамоқда ва унинг фаолияти тобора пастлаб боряпти.\nМарказий ҳужумчи: Робин ван Перси\nФаолият йўли: «Фейеноорд», «Арсенал», «Манчестер Юнайтед», «Фенербаҳче», «Фейеноорд».\n«Арсенал» тарихидаги энг кучли марказий ҳужумчилардан бири. Нидерландиялик футболчи «тўпчилар» либосида 278та ўйин ўтказиб, 132та гол уришга муваффақ бўлган. 2012 йилда эса шахсан Сэр Алекс Фергюссоннинг таклифи билан «Манчестер Юнайтед»га кўчиб ўтади. Илк мавсумидаёқ янги жамоаси билан АПЛда чемпион бўлади. 2015 йилгача манчестерликлар таркибида тўп тепган Робин клуб таркибида 105та ўйин ўтказиб, 58та гол уришга муваффақ бўлади.Фаолиятини эса бошлаган жойида - «Фейеноорд»да тугатди.\nЗахира: Мануэль Альмуния, Киран Гибс, Андрей Аршавин, Себастьян Скиллачи, Томаш Росицки, Денилсон, Николас Бендтнер.\nА Серия. «Лацио» Генуяда ғалаба қозонди, «Верона»дан суперкамбэк, Иммобиле ва Симеонеда дубль\nБундеслига. «Боруссия» М ўз уйида 0:6 ҳисобида ютқазди, Йоветичнинг дубли «Ҳерта»ни мағлубиятдан қутқариб қолди\nАПЛ. «Астон Вилла» Консанинг дубли эвазига «Лестер» устидан иродали ғалабага эришди\nРПЛ. Йўлдошев тўлиқ ўйнаган баҳсда «Нижний Новгород» «Рубин»ни мағлуб этди, «Динамо»да қаторасига 4-ғалаба


Асад: Сурия Ғарб ва Россия учун ҳарбий амалиётлар театрига айланди\nСурия Президенти Башар Асаднинг айтишича, Сурия Россия билан Ғарб ўртасидаги можаро ҳудудига айланиб қолди. «Сўнги ҳафталар, балки ойлар давомида биз кузатаётган нарса Совуқ урушдан бошқа нарса эмас», — деди Асад Россиянинг «Комсомольская правда» газетасига берган интервьюсида.\nРоссия Сурия ҳарбийларини ердан туриб амалга ошириладиган ҳарбий амалиётларда ҳаводан қўллаш мақсадида ўзининг бомбардимончи самолетларини жўнатиб, Сурия можаросига тахминан бир йил олдин тўлиқ аралашишни бошлаган. Бунинг натижасида, бу можарода ҳокимиятдаги режимнинг қўли баланд кела бошлади. Айни пайтда, АҚШ ва Европа давлатлари Асадга қарши курашаётган исёнчиларни қўллаб-қувватлаяпти, бу мамлакатлар уларга ҳарбий ёрдам бермаган.\nЎзининг интервьюсида Асаднинг гапларига қараганда, Туркия Анқара томонидан эълон қилинган Сурия билан чегара ҳудудлардан "Исломий давлат" экстремист гуруҳлари ва курдларни сиқиб чиқариш кампаниясига асосланиб Сурияга «бостириб кирди».\nАсад яна айтдики, Саудия Арабистони, Сурия режимининг асосий иттифоқдошларидан бири бўлган Эрон билан алоқаларни узиш шарти билан ёрдам таклиф қилди. Асаднинг айтишича, Саудия Арабистони унга шундай деган: «Агар Эрон билан ҳар қандай алоқаларни узсангиз, биз сизга ёрдам берамиз. Аниқ ва лўнда».


Тошкент кўчаларида тирбандликларни камайтириш концепцияси ишлаб чиқилмоқда\nТошкент шаҳрининг транспорт тизимини янгилаш бўйича туркиялик ҳамкорлар билан иш олиб борилмоқда, деб маълум қилди пойтахт транспорт бошқармаси бошлиғи Анвар Жўраев.\nУнинг маълум қилишича, шаҳарнинг Усмон Носир, Шаҳрисабз ва Навоий кўчаларидаги 24 та чорраҳада тирбандликлар айнан қайси пайтда бўлиши ўрганилган. Бу чорраҳаларда соат 8:15дан 9:15гача бўлган вақт оралиғида энг кўп тирбандлик кузатилиши аниқланган.\nБу муаммони ҳал қилиш бўйича чорраҳалар архитектураси ва светофорлар фазасини ўзгартириш кўзда тутилган концепция ишлаб чиқилмоқда.\nСветофор фазаларини ўзгартириш орқали транспорт воситаларининг тўхтаб туриш вақтини 66 секунддан 34 секундгача камайтириш мақсад қилинган.\n«Жараёнларни моделлаштириш орқали чорраҳаларнинг ўтказувчанлик даражаси оширилади ва тирбандликларга барҳам берилади. Битта чорраҳадаги муаммони ҳал қилган билан у ердаги тирбандлик кейинги чорраҳага кўчиши мумкин, шу сабабдан 24 та чорраҳа битта коридор қилиб белгиланган, муаммо умумий бартараф этилади», – таъкидлади Анвар Жўраев.\nУнинг айтишича, турк экспертлари билан тузилган шартномага асосан 24 та йўналиш бўйича 3 йил давомида иш олиб борилади. Бу йўналишлардан бири – йўл белгиларидир.\n«Махсус ускуна ёрдамида йўлларимиздаги белгилар тўғри ўрнатилиши, етарлилиги, дунё стандартларига жавоб бериши ўрганиб чиқилмоқда. 10 км атрофида йўл таҳлил қилинганда 86 та йўл белгиси борлиги маълум бўлди. Ваҳоланки, жаҳон стандарти асосида шаҳарнинг бунча масофадаги йўлида 255 та йўл белгиси бўлиши керак.\nЙўл қоидалари бузилмаслиги, йўловчилар манзилда адашмаслиги учун керак бўладиган бундай белгилар уч баравар камлиги кўриниб турибди», – деди Транспорт бошқармаси бошлиғи.\n«Тошшаҳартрансхизмат» АЖ маълумотига кўра, 2020 йилда пойтахтдаги 152 та йўловчи ташиш транспорт йўналишлари қайта кўриб чиқилиб, шундан 43 таси мақбуллаштирилган; 32 та автобус йўналишлар масофаси қисқартирилиб, 11 таси ёпилган; 2 та янги йўналиш очилган. Оптималлаштириш ишлари давом этмоқда.


«Манчестер Сити» ЕЧЛда ўйнамаса, «МЮ» ашаддий рақибининг етакчисига таклиф билан чиқмоқчи\n«Манчестер Сити» еврокубокларда иштирок этмаса, жамоа ҳужумчиси Раҳим Стерлинг ҳам клубни тарк этиши мумкин. Бу ҳақда The Independent хабар бермоқда.\nМанбанинг ёзишича, «Сити» етакчиси учун клубнинг азалий рақиби «Манчестер Юнайтед» курашмоқчи. «Қизил иблислар»нинг Стерлинг трансфери борасидаги қарори халқаро арбитраж судининг «Манчестер Сити» бўйича якуний хулосасига боғлиқ бўлиб турибди.\nЭслатиб ўтамиз, «Манчестер Сити» молиявий фэйр-плей қоидаларини бузгани учун УЕФА томонидан икки мавсумга еврокубок баҳсларидан четлатилганди.\nОлдинроқ, Англия миллий жамоаси форвардига Мадриднинг «Реал» клуби томонидан ҳам қизиқиш борлиги ҳақида хабар берилганди.\nМаълумот учун, 25 ёшли футболчи жорий мавсумдаги 24 ўйинда 11та голга муаллифлик қилган.